cyanic-selkie/wikianc huggingface dataset:
ಉಗಿ ಉತ್ಪಾದಕಗಳು
ಲ್ಯಾಂಕಷೈರ್ ಆವಿಗೆ
ಒಳಬೆಂಕಿಯ ಕಡಾಯಿ ಮಾದರಿಯ ಉತ್ತಮ ಉದಾಹರಣೆ ಯಾದ ಲ್ಯಾಂಕಷೈರ್ ಆವಿಗೆ ಕಳೆದ ಶತಮಾನದ ಮಧ್ಯಭಾಗದಲ್ಲಿ ಬಳಕೆಗೆ ಬಂದು ಈಗ ಶತಮಾನೋತ್ಸವವನ್ನು ಆಚರಿಸಿ ಜನಪ್ರಿಯವಾದ ಉಗಿ ಉತ್ಪಾದಕ ವೆನಿಸಿಕೊಂಡಿದೆ. ಇದು ಸುಮಾರು 25"-30" ಉದ್ದ ಮತ್ತು 6 1/2"-9" ವ್ಯಾಸವುಳ್ಳ ಉಕ್ಕಿನ ದೊಡ್ಡ ಪಿಪಾಯಿಯಂತಿದೆ. ಇದನ್ನು ಸೂಕ್ತ ರಚನೆಯ ಇಟ್ಟಿಗೆಯ ಕಟ್ಟಡದ ಮೇಲೆ ಅಳವಡಿಸಿದೆ. 4"-5" ಅಗಲವಿರುವ ಮಂದವಾದ ಉಕ್ಕಿನ ತಗಡುಗಳನ್ನು ದುಂಡಗೆ ಬಾಗಿಸಿ ಉಂಗುರದಂತೆ ಬೆಸೆದು ಅಥವಾ ಕೀಲಿಗಳಿಂದ (ರಿವೆಟ್) ಬಿಗಿದು ಇಂಥ ಐದಾರು ಉಂಗುರಗಳನ್ನು ಸಾಲಾಗಿ ಒಂದು ಒಳಗೆ ಮತ್ತೊಂದು ಹೊರಗೆ ಬರುವಂತೆ ಅದೇ ರೀತಿ ಕೂಡಿಸಿ ಎರಡು ತುದಿಗಳ ಬಾಯಿಗೂ ದುಂಡನೆಯ ಫಲಕಗಳನ್ನು ಬೆಸೆದು ಅಥವಾ ಕೀಲಿಗಳಿಂದ ಬಿಗಿದು ಮುಚ್ಚಿ ಈ ಪಿಪಾಯಿಯನ್ನು ಮಾಡಿದೆ. ಎರಡೂ ತುದಿಯ ಈ ದುಂಡು ಬಿಲ್ಲೆಗಳ ಕೆಳಪಾಶರ್ವ್‌ದಲ್ಲಿ ಸುಮಾರು 2 1/2'-3 1/2' ವ್ಯಾಸದ ಎರಡು ರಂಧ್ರಗಳನ್ನು ಕೊರೆದಿದೆ. ಪಿಪಾಯಿಯ ಮುಂತುದಿಯಿಂದ ಹಿಂತುದಿಯವರೆಗೂ ಎರಡು ಕುಲುಮೆಯ ಕೊಳವೆಗಳು ಹಾಯುತ್ತವೆ. ಇವನ್ನು ಸಹ ಹೊರಗಿನ ಪಿಪಾಯಿಯಂತೆಯೇ ಹಲವಾರು ಉಂಗುರಗಳಿಂದಲೇ ಮಾಡಲಾಗಿದೆ. ಆದರೆ ಒಂದಕ್ಕೊಂದು ಸೇರಿಸುವಾಗ ಅವುಗಳ ಅಂಚುಗಳನ್ನು ಹೊರಗೆತ್ತಿ ನಡುವೆ ಒಂದು ಬಳೆ ಇಟ್ಟು ಅಲ್ಲಿ ಕೀಲಿಗಳಿಂದ ಬಿಗಿದಿರುತ್ತಾರೆ. ಕೊಳವೆಗಳೊಳಗಿನ ಉರಿಯ ಅತಿ ಉಷ್ಣದಿಂದ ಕೀಲಿಗಳು ದುರ್ಬಲಗೊಳ್ಳದಿರಲೆಂದೇ ಈ ಏರ್ಪಾಡು. ಕೊಳವೆಯ ಉಂಗುರಗಳು ಮುಂತುದಿಯಿಂದ ಹಿಂತುದಿಗೆ ಕ್ರಮೇಣ ಸಣ್ಣದಾಗುತ್ತ ಹೋಗಿವೆ. ಅವನ್ನು ಪಿಪಾಯಿಯ ಎರಡೂ ಕಡೆಯ ದುಂಡು ಬಿಲ್ಲಿಗಳ ರಂಧ್ರಗಳ ಅಂಚಿಗೆ (ಮುಂದೆ ಹೊರ ಮುಗ್ಗುಲಿಗೂ ಹಿಂದೆ ಒಳ ಮಗ್ಗುಲಿಗೂ) ಸೂಕ್ತವಾಗಿ ಕೀಲಿಸಲಾಗಿದೆ. ಈಚಿನ ಮಾದರಿಗಳಲ್ಲಿ ಈ ಒಳ ಕೊಳವೆಗಳನ್ನು ಮಾಡಲು ಉಪಯೋಗಿಸುವ ಫಲಕದ ಉಂಗುರಗಳ ಸಂಖ್ಯೆಯನ್ನು ಕಡಿಮೆ ಮಾಡಿ ಭದ್ರತೆಗೆ ಲೋಪಬಾರದಿರಲು ನಿರಿಗೆಯ ಉಂಗುರಗಳನ್ನು ಉಪಯೋಗಿಸುತ್ತಾರೆ. ಹಾಗೆಯೇ ಹಿಂದಿನ ಮಾದರಿಗಳಲ್ಲಿ ಪಿಪಾಯಿಯ ತುದಿಗಳಾದ ದುಂಡು ಬಿಲ್ಲೆಗಳು ಚಪ್ಪಟೆಯಾಗಿದ್ದು ಒಳಗಿನ ಸಂಮರ್ದವನ್ನು ತಡೆದುಕೊಳ್ಳಲಾಗುವಂತೆ ಅವನ್ನು ಸುತ್ತಲೂ ತ್ರಿಕೋನ ಪಟ್ಟಿಗಳಿಂದ ಸುತ್ತು ಫಲಕಕ್ಕೆ ಬಿಗಿದು ಭದ್ರಪಡಿಸಿ ಎರಡೂ ತುದಿ ಬಿಲ್ಲೆಗಳನ್ನು ಸಲಾಕೆಗಳಿಂದ ಒಂದಕ್ಕೊಂದು ಬಿಗಿದಿರುತ್ತಿದ್ದರು. ಈಚಿನ ಮಾದರಿಗಳಲ್ಲಿ ತುದಿಬಿಲ್ಲಗಳಿಗೆ ಚಪ್ಪಟೆ ಫಲಕಗಳ ಬದಲು ಉಬ್ಬಿದವನ್ನು ಉಪಯೋಗಿಸಿ ಈ ಬಿಗಿಪಟ್ಟಿಗಳ ಅವಶ್ಯಕತೆ ಇಲ್ಲದಂತೆ ಮಾಡಿರುತ್ತಾರೆ. ಲ್ಯಾಂಕಷೈರ್ ಆವಿಗೆ ಬಲು ಜನಪ್ರಿಯವಾಗಿದೆ. ಇದರ ಕಾರಣಗಳು ಸ್ಥೂಲವಾಗಿ-1. ರಚನೆಯಲ್ಲಿ ಸರಳತೆ; ತಪ್ಪು ಮಾಡಲು ಅಷ್ಟು ಇಲ್ಲದಿರುವುದು. 2. ನಿರ್ವಹಣೆಯಲ್ಲಿನ ಸುಲಭತೆ; ಒರಟುತನವನ್ನು ಅದು ತಡೆದುಕೊಳ್ಳುಬಲ್ಲುದು. 3. ನಿಗದಿ ಮಾಡಿದ ಸಾಮರ್ಥ್ಯಕ್ಕೆ ಹೋಲಿಸಿದರೆ ಅದರ ಗಾತ್ರ ಹೆಚ್ಚಿದ್ದು ಪರಮಾವಧಿ ಹೊರೆ ಬಂದ ಸಮಯದಲ್ಲಿ ಸಂಮರ್ದದಲ್ಲಿ ಹೆಚ್ಚಿನ ಇಳಿತವಿಲ್ಲದೆ ಆವಿಯೊದಗಿಸುವ ಅದರ ಸಾಧ್ಯತೆ. ಆದರೆ ಈ ಆವಿಗೆ ಒಳಗೊಂಡಿರುವ ನೀರಿನ ಹೆಚ್ಚಿನ ಪ್ರಮಾಣದಿಂದ, ಒಲೆಗಳ ವಿಸ್ತಾರಕ್ಕಿರುವ ಮಿತಿಯಿಂದ ಮತ್ತು ಸುತ್ತುವಿಕೆಯ ನಿಧಾನದಿಂದ ಉಗಿಉತ್ಪಾದನವೇಗ ನಿಧಾನವಾಗುತ್ತದೆ. ಒಂದು ನಿರ್ದಿಷ್ಟ ಸಾಮರ್ಥ್ಯಕ್ಕೆ ಆವಿಗೆ ಆಕ್ರಮಿಸುವ ನೆಲ ವಿಸ್ತಾರವೂ ಹೆಚ್ಚು, ಅಲ್ಲದೆ ಇದರ ಇಟ್ಟಿಗೆ ಆವರಣದ ರಚನೆ ದುಬಾರಿಯಾಗಿದ್ದು ಅದನ್ನು ಸರಿಯಾದ ದುರಸ್ತಿಯಲ್ಲಿಟ್ಟಿರುವುದು ಕಷ್ಟಸಾಧ್ಯವೇ. ಸಾಗಣಿಗೆ ಇದರ ವಿಶೇಷಗಾತ್ರ ತೊಂದರೆಯೇ ಸರಿ. ಇಷ್ಟಾದರೂ ಎಂಥೆಂಥ ಅಗಮ್ಯ ಪ್ರದೇಶಗಳಲ್ಲೂ ಲ್ಯಾಂಕಷೈರ್ ಆವಿಗೆಗಳನ್ನು ಕಾಣಬಹುದು.
ಕಾರ್ನಿಶ್ ಆವಿಗೆ
ಇದು ಲ್ಯಾಂಕಷೈರ್ ಆವಿಗೆಯದೇ ಚಿಕ್ಕದಾದ ಸ್ವರೂಪ. ಒಂದು ವ್ಯತ್ಯಾಸವೆಂದರೆ ಎರಡು ಕುಲುಮೆ ಕೊಳವೆಗಳಿಗೆ ಬದಲಾಗಿ ನಡು ಮಧ್ಯದಲ್ಲಿ ಅಂಥ ಒಂದೇ ಕೊಳವೆಯಿರುವುದು. ಕೆಲವೊಮ್ಮೆ ನಡುನೇರದಲ್ಲಿಡುವ ಬದಲು ಒಂದೆರಡು ಅಂಗುಲಗಳಷ್ಟು ಪಕ್ಕಕ್ಕೆ ಜರುಗಿಸಿ ಒಳಗೆ ಚೊಕ್ಕಟ ಮಾಡುವುದಕ್ಕೆ ಸೌಲಭ್ಯ ಕಲ್ಪಿಸುತ್ತಾರೆ. ನೀರಿನ ಸುತ್ತುವಿಕೆಗೂ ಇದರಿಂದ ಪ್ರಚೋದನೆಯುಂಟಾಗುತ್ತದೆಂದೂ ಹೇಳುವುದುಂಟು. ಆವರಣದ ಒಳರಚನೆಯಲ್ಲೂ ಒಂದು ವ್ಯತ್ಯಾಸವನ್ನು ಗಮನಿಸಬಹುದು. ಕುಲುಮೆ ಕೊಳವೆಯಿಂದ ಹೊರಬಿದ್ದ ಅನಿಲಗಳು ಮೊದಲು ಪಿಪಾಯಿಯ ಎರಡೂ ಪಕ್ಕಗಳಲ್ಲಿ ಮುಂತುದಿಗೆ ಪ್ರವಹಿಸಿ ಅಲ್ಲಿ ಒಟ್ಟು ಸೇರಿ ಕೆಳಗಿನ ಮಾರ್ಗದಲ್ಲಿ ಹಿಂತಿರುಗುವುವು. ಈ ರೀತಿಯ ರಚನೆಯನ್ನೇ ಲ್ಯಾಂಕಷೈರ್ ಆವಿಗೆಗಳಿಗೆ ಉಪಯೋಗಿಸುವ ಪರಿಪಾಠ ಜರ್ಮನಿಯಲ್ಲಿದೆ. ಮಟ್ಟಸನಾಳ ಪ್ರತಿವಾಹಿ ಆವಿಗೆ (ಹಾರಿeóÁಂಟಲ್ ರಿಟರ್ನ್ ಟ್ಯೂಬ್ ಬಾಯ್ಲರ್: ಸರಳ ರಚನೆ, ಪ್ರಥಮತಃ ಸುಲಭವಾದ ಬೆಲೆ, ಹೆಚ್ಚಿನ ಬಾಷ್ಪೀಕರಣ ಸಾಮರ್ಥ್ಯ ಮತ್ತು ಅಡಕವಾಗಿರುವಿಕೆ ಈ ಕಾರಣಗಳಿಂದ ಸಣ್ಣ ಶಕ್ತ್ಯಾಗಾರಗಳಲ್ಲಿ ಸಾಮಾನ್ಯವಾಗಿ ಇದು ಬಳಕೆಯಲ್ಲಿದೆ. ಕುಲುಮೆ ಕಡಾಯಿಯ ಹೊರಗಿರುವುದರಿಂದ ಯಾವ ಬಗೆಯ ಕಿಚ್ಚಿನ ಸಜ್ಜನ್ನಾದರೂ ಇಲ್ಲಿ ಸರಿಹೊಂದಿಸಿಕೊಳ್ಳಬಹುದು. ಉಕ್ಕಿನ ತಗಡುಗಳಿಂದ ಮಾಡಿದ ಉದ್ದವಾದ ಪಿಪಾಯಿ ಇದೆ. ಅದರ ಚಪ್ಪಟೆಯಾದ ದುಂಡು ಫಲಕಗಳಲ್ಲಿ ರಂಧ್ರಗಳನ್ನು ಮಾಡಿ ಅವುಗಳ ಮೂಲಕ ಸಣ್ಣ ನಾಳಗಳನ್ನು ಹಾಯಿಸಿದೆ. ತುದಿ ಫಲಕಗಳನ್ನು ಬಿಗಿಪಡಿಸುವ ಕೆಲಸವೂ ನಾಳಗಳದ್ದೇ ಆಗಿದ್ದು ಅವಿಲ್ಲದ ಮೇಲ್ಬಾಗದಲ್ಲಿ ಮಾತ್ರ ಆವಿಯ ಒತ್ತಡವನ್ನು ತಡೆದುಕೊಳ್ಳಲಾಗುವಂತೆ ಬಿಗಿಪಟ್ಟಿಗಳನ್ನು ಸೇರಿಸಬಹುದು. ಇಡೀ ಪೀಪಾಯಿಯನ್ನು ಮೇಲೆ ಎತ್ತರದಲ್ಲಿರುವ ತೊಲೆಗಳಿಂದ ಸರಳುಗಳ ಮೂಲಕ ಇಳಿಬಿಟ್ಟು ಕೆಳಭಾಗದಲ್ಲಿ ಅದರ ಸುತ್ತಲೂ ಇಟ್ಟಿಗೆಯ ಕಟ್ಟಡವನ್ನು ರಚಿಸಿರುತ್ತಾರೆ. ಪಿಪಾಯಿಗಳೊಳಗೆ ನೀರು ಅತಿ ಎತ್ತರದಲ್ಲಿರುವ ನಾಳಕ್ಕಿಂತ 3ಹಿ-4" ಮೇಲ್ಮಟ್ಟದಲ್ಲಿರುತ್ತದೆ.
ಸ್ವಯಂಚಲನ ಆವಿಗೆ (ಲೋಕೊಮೋಟಿವ್ ಬಾಯ್ಲರ್)
ಇದು ನೇರ ಧೂಮನಾಳಿ ಮಾದರಿಯ ಒಳಗೆ ಉರಿ ಪೆಟ್ಟಿಗೆಯುಳ್ಳ ಆವಿಗೆ, ಹೆಚ್ಚಿನ ಉಷ್ಣಪ್ರವಾಹ ಕ್ಷೇತ್ರವೂ ಕಲ್ಲಿದ್ದಲನ್ನು ಅತ್ಯಂತ ರಭಸದಿಂದ ಉರಿಸಬಲ್ಲ ಕುಲುಮೆಯೂ ಇಲ್ಲಿ ಆವಶ್ಯಕ ಅಂಶಗಳು. ಅನೇಕ ನಾಳಿಗಳನ್ನು ಕ್ರಮರಹಿತ ರೀತಿಯಲ್ಲೋ ಎಂಬಂತೆ ಇದರಲ್ಲಿ ಜೋಡಿಸಿದೆ. 130 ವರ್ಷಗಳಿಗಿಂತಲೂ ಹಳೆಯದಾದ ಸ್ಟೀಫನ್ ಸನ್ನನ ಕಲ್ಪನೆಯಾದ ಈ ಆವಿಗೆ ಒಂದು ದಕ್ಷ ಸಾಧನೆ. ಸಾಮಾನ್ಯ ಮಾದರಿಯೊಂದರ ರೂಪ ವಿವರ ಹೀಗಿದೆ: ಉಕ್ಕಿನ ತಗಡುಗಳಿಂದ ರಚಿತವಾದ ಕೊಳವೆಗಳನ್ನು ಜೋಡಿಸಿ ಮಾಡಿದ ಸುಮಾರು 5' ವ್ಯಾಸದ ದೊಡ್ಡ ಪಿಪಾಯಿ, ಇದರೊಳಗೆ ಮುಂಭಾಗದಲ್ಲಿ ಹೊಗೆ ಪೆಟ್ಟಿಗೆಯನ್ನೂ ಹಿಂಭಾಗದಲ್ಲಿ ಉರಿ ಪೆಟ್ಟಿಗೆಯನ್ನೂ ಬೇರ್ಪಡಿಸುವಂತೆ ಎರಡು ನಾಳ ಫಲಕಗಳು, ಇವುಗಳಲ್ಲಿ ನೂರಾರು ನಾಳ ರಂಧ್ರಗಳು, ಈ ರಂಧ್ರಗಳ ಮುಖಾಂತರ ತೂರಿಸಿ ಎರಡೂ ಅಂಚುಗಳಲ್ಲಿ ಫಲಕದೊಡನೆ ಬಿಗಿದ ಅಷ್ಟೇ ಸಂಖ್ಯೆಯ ಮತ್ತು 1 1/4"-3 1/2" ವ್ಯಾಸದ 12'-19' ಉದ್ದದ ಸಣ್ಣ ಕೊಳವೆಗಳು. ಇವು ಸಂಖ್ಯೆಯಲ್ಲಿ 120-500ರ ವರೆಗೂ ಇರಬಹುದು. ಉರಿ ಪೆಟ್ಟಿಗೆಗಳನ್ನು ಒಳಗೊಂಡಿರುವ ಆವಿಗೆಯ ಹಿಂಭಾಗವನ್ನು ಒಂದು ಸುತ್ತುಫಲಕ. ತುದಿಫಲಕ ಹಾಗೂ ಕಂಠಫಲಕಗಳಿಂದ ಮಾಡಿದೆ. ಇದನ್ನು ಆವಿಗೆಯ ಉಳಿದ ಪಿಪಾಯಿ ಭಾಗಕ್ಕೆ ಬೆಸೆಯಲಾಗಿದೆ. ಉರಿಪೆಟ್ಟಿಗೆಯನ್ನು ಮೊದಲು ಸಾಮಾನ್ಯವಾಗಿ ತಾಮ್ರದಿಂದ ರಚಿಸುತ್ತಿದ್ದರು. ಈಗ ಉಕ್ಕಿನಿಂದ ಪ್ರತ್ಯೇಕವಾಗಿ ತಯಾರಿಸಲಾಗುತ್ತಿದೆ. ಇದು ಆಯಾಕಾರದ ಅಷ್ಟು ಎತ್ತರವಲ್ಲದ ಒಂದು ಪೆಟ್ಟಿಗೆ, ಇದರ ನೆತ್ತಿ, ಸುತ್ತು ಹಾಗೂ ಫಲಕಗಳನ್ನು ಸುತ್ತುವರಿದಿರುವ ಆವಿಗೆಯ ಫಲಕಗಳೊಡನೆ ಅನೇಕ ಆಧಾರಬಂಧನಗಳಿಂದ ಬಿಗಿಪಡಿಸಿರುತ್ತಾರೆ. ಒಳಗಿನ ಫಲಕಗಳಿಗೂ ಹೊರಗಿನದಕ್ಕೂ ನಡುವಿನ ಜಾಗ ನೀರಿನಿಂದ ತುಂಬಿದೆ. ಕೆಳಭಾಗದಲ್ಲಿ ಕೆಸರು ಬಳೆ ಅಥವಾ ಪಾಯದ ಬಳೆಯೆಂದು ಕರೆಯುವ ಉಕ್ಕಿನ ಬಳೆಯೊಂದು ಮುಚ್ಚಿದೆ. ಇದರ ಮೇಲೆ ಒಂದು ರಂಧ್ರವನ್ನೂ ನೆತ್ತಿ ಫಲಕದ ಸಮಕ್ಕೆ ಇನ್ನೊಂದು ರಂಧ್ರವನ್ನೂ ಹೊರಗಿನ ಫಲಕಗಳಲ್ಲಿ ಮಾಡಿ ಮುಚ್ಚಿರುತ್ತಾರೆ. ಒಳಗೆ ಚೊಕ್ಕಟಗೊಳಿಸಬೇಕಾದಾಗ ಇವುಗಳ ಉಪಯೋಗವಿದೆ. ಉರಿ ಪೆಟ್ಟಿಗೆಯ ಮುಂಭಾಗದ ಹಿಂದಿನ ಫಲಕ ಹಾಗೂ ಆವಿಗೆಯ ತುದಿ ಫಲಕಗಳೆರಡರಲ್ಲೂ ಸೇರಿಸಿದಂತೆ ಮಾಡಿರುವ ದುಂಡು ರಂಧ್ರವೇ ಕುಲುಮೆಯ ಬಾಗಿಲು. ಉರಿ ಪೆಟ್ಟಿಗೆಯ ಒಳಗೆ ಕಬ್ಬಿಣದ ಪಟ್ಟಿಗಳಿಂದ ಮಾಡಿದ ಕುಲುಮೆಯೂ ಅದಕ್ಕೆ ಸ್ವಲ್ಪ ಮೇಲೆ ಕಾವಿಟ್ಟಿಗೆಯೂ ಕಮಾನೂ ಕುಲುಮೆಯ ಕೆಳಗೆ ಬೇಕಾದಾಗ ತೆಗೆಯಲಾಗುವಂತೆ ಕೀಲು ಬಾಗಿಲುಗಳಿರುವ ಬೂದಿ ಸಂಗ್ರಾಹಿಯೂ ಇವೆ.
ಬಹುಕೊಪ್ಪರೆಗೆಯ ಬಾಗು ನಾಳದ ಆವಿಗೆಗಳು (ಮಲ್ಟಿಪಲ್ ಡ್ರಮ್ ಬೆಂಟ್ ಟ್ಯೂಬ್ ಬಾಯ್ಲರ್ಸ್)
ನೇರನಾಳದ ಆವಿಗೆಗಳನ್ನು ಸುಲಭ ವಾಗಿ ಪರೀಕ್ಷಿಸುವ ಮತ್ತು ಚೊಕ್ಕಟ ಗೊಳಿಸುವ ಸೌಲಭ್ಯವೇನೋ ಇದೆ. ಆದರೆ ಇದೇ ಕಾರಣದಿಂದ ಆವಿಗಳಲ್ಲಿ ಒಂದು ಕೊರತೆ ತಲೆದೋರಿದೆ-ನಾಳಗಳ ತುದಿಗಳಲ್ಲಿ ತಲೆಪೆಟ್ಟಿಗೆಗಳನ್ನು ಅಳವಡಿಸಬೇಕು. ಬಾಗಿರುವ ನಾಳಗಳನ್ನು ಉಪಯೋಗಿಸುವುದರಿಂದ ನೇರನಾಳದ ಆವಿಗೆಯ ಅನುಕೂಲತೆಗಳು ಮೊಟಕಾಗುವುವಾದರೂ ತಲೆಪೆಟ್ಟಿಗೆಗಳ ಅಗತ್ಯವಿರುವುದಿಲ್ಲ: ಕೊಳವೆಗಳನ್ನು ಕೊಪ್ಪರಿಗೆಗಳಿಗೆ ಸೇರಿಸುವಲ್ಲಿ ಸಿಕ್ಕುವ ಹೆಚ್ಚಿನ ಸ್ವಾತಂತ್ರ್ಯ, ಕೊಳವೆಗಳ ಗಾತ್ರವನ್ನು ಕಡಿಮೆ ಮಾಡಿ ಸಂಖ್ಯೆಯನ್ನು ಹೆಚ್ಚಿಸಬಹುದಾದ ಸಾಧ್ಯತೆ ಇದೆ; ಅಲ್ಲದೆ ಹೆಚ್ಚು ಪ್ರಯೋಜನಕರವಾಗಿ ಉಷ್ಣಪ್ರವಾಹ ವಿಸ್ತಾರವನ್ನು ಬಳಸಲು ನಾಳ ಸಮೂಹದ ವ್ಯವಸ್ಥೆಯಲ್ಲಿ ಬದಲಾವಣೆ ಮಾಡಬಹುದು. ಅತ್ಯಧಿಕ ಸಂಮರ್ದ ಹಾಗೂ ಉತ್ಪಾದನೆಯ ಆಧುನಿಕ ಆವಿಗೆಗಳೆ¯್ಲ ಈ ದಿಕ್ಕಿನಲ್ಲೇ ಮುಂದುವರಿಯುತ್ತಿರುವುದನ್ನು ನಾವು ಕಾಣಬಹುದು. ಅನುಭವ ಹೆಚ್ಚಿದಂತೆಲ್ಲ ಕಟ್ಟುಪಾಡುಗಳಿಂದ ಬಂಧಿತವಾಗದೆ ಪ್ರಯೋಜನ ದೃಷ್ಟಿಯೊಂದ ರಿಂದಲೇ ರೂಪಗೊಂಡ ನಾಳ ಸಮೂಹದ ವ್ಯವಸ್ಥೆಗಳಿಂದ ವಿವಿಧ ಮಾದರಿಗಳು ಹೊರಬರುತ್ತಿವೆ. ಕಾವಿಟ್ಟಿಗೆಯ ಆವರಣದೊಳಗೆಲ್ಲ ಹಲವು ಹೆಸರುಗಳಿಂದ ವಿನ್ಯಾಸಗೊಂಡ ಕೊಳವೆಗಳ ಪಾತ್ರವೇ ಹಿರಿದಾದದ್ದು ಕೊಪ್ಪರಿಗೆಗಳ ಸಂಖ್ಯೆ ಜಾಸ್ತಿಯಾಗಿರಬಹುದಾದರೂ ಅವುಗಳ ಗಾತ್ರ ಕಡಿಮೆಯಾಗುತ್ತಿರುವುದನ್ನು ಕಾಣಬಹುದು. 1888ರಲ್ಲಿ ಬಳಕೆಗೆ ಬಂದ ಸ್ಟರ್ಲಿಂಗ್ ಆವಿಗೆ ಬಾಗುನಾಳದ ಆವಿಗೆಗಳಲ್ಲಿ ಮೊಟ್ಟಮೊದಲನೆಯದೂ ಪ್ರತಿನಿಧಿಕವೂ ಆಗಿದೆ. ಅದರ ಈಚಿನ ಒಂದು ಮಾದರಿತ ಸ್ಥೂಲ ವಿವರಗಳು ಹೀಗಿವೆ: ಒಟ್ಟು 3, 4 ಅಥವಾ 5 ಕೊಪ್ಪರಿಗೆಗಳುಳ್ಳಂತೆ ಮೂರುದರ್ಜೆಯ ಆವಿಗೆಗಳು ಇದರಲ್ಲಿವೆ. ಈ ಆವಿಗೆಯಲ್ಲಿ ಮೂರು ಆವಿ ಕೊಪ್ಪರಿಗೆಗಳೂ ಎರಡು ಕೆಸರು ಕೊಪ್ಪರಿಗೆಗಳೂ ಇವೆ. ಇಟ್ಟಿಗೆಯ ಆವರಣದಿಂದ ಪ್ರತ್ಯೇಕವಾದಂತೆ ಉಕ್ಕಿನ ಕಂಬಗಳ ಮೇಲೆ ನಿಂತ ತೊಲೆಗಳಿಂದ ಆವಿ ಕೊಪ್ಪರಿಗೆಗಳು ಆಸರೆ ಪಡೆದಿರುತ್ತವೆ. ಕೆಸರು ಕೊಪ್ಪರಿಗೆ ಗಳನ್ನು ಆವಿಕೊಪ್ಪರಿಗೆಗಳಿಂದ ನಾಲ್ಕು ನಾಳ ಸಮೂಹಗಳ ನೆರವಿನಿಂದ ತೂಗುಬಿಟ್ಟಿದೆ. ಇವುಗಳಿಗೆ ಆವರಣದ ಗೋಡೆಗಳ ಸಂಪರ್ಕವಿಲ್ಲದಿರುವುದರಿಂದ ಉಷ್ಣದ ಹಿಗ್ಗು ಕುಗ್ಗುಗಳಿಗೆ ತಾವೇ ಸರಿಹೊಂದಿಸಕೊಳ್ಳಬಲ್ಲವು. ಆವರಣದೊಳಗೆ ರಚಿತವಾದ ಕಾವಿಟ್ಟಿಗೆಯ ತಡೆ ಗೋಡೆಗಳು ಕುಲುವೆಯ ಅನಿಲಗಳು ನಾಳಸಮೂಹಗಳ ಮೇಲೆ ಸರಿಯಾದ ಮಾರ್ಗದಲ್ಲಿ ಪ್ರವಹಿಸುವಂತೆ ಮಾಡುತ್ತವೆ. ಮುಂದಿನ ಹಾಗೂ ಮೊದಲನೆಯ ನಾಳಸಮೂಹದ ಮುಂಬದಿಯಲ್ಲಿ ಹಾಗೂ ಕುಲುಮೆಯ ಮೇಲುಗಡೆ ಒಂದು ಕಾವಿಟ್ಟಿಗೆಯ ಕಮಾನು ರಚಿತವಾಗಿದ್ದು ಅದರ ಮೇಲಿನ ತ್ರಿಕೋನಾಕಾರದ ಪ್ರದೇಶವೆಲ್ಲ ದಹನ ಕೋಣೆಯಾಗಿ ಪರಿಣಮಿಸುತ್ತದೆ. ಈ ಕಮಾನು ಕುಲುಮೆಯ ಉಷ್ಣದಿಂದ ಕಾವೇರಿ ಪ್ರಜ್ವಲಿಸುತ್ತ ದಹನ ಕ್ರಿಯೆಗೆ ಬೇಕಾದ ಗಾಳಿಯನ್ನು ಕಾಯಿಸುತ್ತಲೂ ಇಂಧನದಿಂದ ಒಸರುವ ಅನಿಲಗಳನ್ನು ಹೊತ್ತಿಸುತ್ತಲೂ ಕುಲುಮೆಯ ಬಾಗಿಲನ್ನು ತೆರೆದಾಗ ಒಳನುಗ್ಗುವ ತಣ್ಣನೆಯ ಗಾಳಿಯಿಂದ ಆವಿಗೆಗೆ ಶೈತ್ಯವಾಗದಂತೆ ತಡೆಯುತ್ತಲೂ ಒಂದು ಉಷ್ಣ ಪ್ರಸಾರಕವಾಗಿ ಕೆಲಸ ಮಾಡುತ್ತದೆ. ಹಿಂಬದಿಯ ಉಗಿ ಕೊಪ್ಪರಿಗೆಗೆ ಬಿಡಲಾಗುವ ಆವಿಗೆಯ ಕುಡಿನೀರು ಕೊಪ್ಪರಿಗೆಯ ಉದ್ದಕ್ಕೂ ಇರುವ ನಾಳಗಳಿಗೆಲ್ಲ ಹಂಚಲ್ಪಟ್ಟು ಹಿಂಬದಿಯ ನಾಳ ಸಮೂಹದಿಂದಿಳಿದು ಮೂರನೆಯದಲ್ಲೇರಿ ಎರಡನೆಯದರಲ್ಲಿಳಿದು ಮತ್ತೆ ಮೊದಲನೆಯದರಿಂದ ಮುಂಬದಿಯ ಉಗಿ ಕೊಪ್ಪರಿಗೆಗೆ ಸೇರುತ್ತದೆ. ಈ ಮಾರ್ಗದಲ್ಲಿ ಉತ್ಪತ್ತಿಯಾದ ಉಗಿ ಇಲ್ಲಿ ಬಿಡುಗಡೆ ಹೊಂದಿ ಉಗಿಸಂಪರ್ಕನಾಳಗಳಿಂದ ನಡುವಿನ ಕೊಪ್ಪರಿಗೆಗೆ ತಲಪುತ್ತದೆ. ಇನ್ನೂ ಉಗಿಯಾಗದ ನೀರು ಜಲಸಂಪರ್ಕ ನಾಳಗಳಿಂದ ನಡುವಿನ ಕೊಪ್ಪರಿಗೆಗೆ ಬಂದು ಎರಡನೆಯ ನಾಳ ಸಮೂಹದಲ್ಲಿಳಿಯುತ್ತ ಮೂಲಪ್ರವಾಹದೊಡನೆ ಸೇರಿಕೊಂಡು ಪುರ್ತಿ ಉಗಿ ಆಗುವವರೆಗೂ ಸುತ್ತುತ್ತಿರುತ್ತದೆ. ಕುಲುಮೆಯಿಂದ ಹೊರಟ ಬಿಸಿ ಅನಿಲಗಳ ಪ್ರವಾಹಮಾರ್ಗ ಇದಕ್ಕೆ ವ್ಯತಿರಿಕ್ತವಾಗಿದ್ದು ಮೊದಲು ಮುಂದಿನ ನಾಳಸಮೂಹದ ಮೇಲೇರಿ ಎರಡನೆಯದರ ಮೇಲಿಳಿದು ಮೂರನೆಯದರಲ್ಲೇರಿ ಕಡೆಗೆ ಹಿಂದಿನ ನಾಳ ಸಮೂಹಗಳ ಮೇಲಿನಿಂದ ಹೊಗೆ ಕೊಳವೆಯ ಮಾರ್ಗವನ್ನು ಹಿಡಿಯುತ್ತದೆ. ನಡುವಿನ ಉಗಿ ಕೊಪ್ಪರಿಗೆಯ ಮೇಲಿನ ನಡುಭಾಗದಲ್ಲಿ ರಚಿತವಾದೊಂದು ಕೋಣೆಯಿಂದ ಹೊರಟ ಉಗಿ ಮೊದಲಿನ ಎರಡು ನಾಳಸಮೂಹಗಳ ಮಧ್ಯ ಪ್ರದೇಶದಲ್ಲಿ ಇಟ್ಟಿರುವ ಅಧಿಕೋಷ್ಣಕಗಳ ಮೂಲಕ ಹಾದು ಒಂದು ಬಿಡುಕವಾಟದಿಂದ ಪ್ರಧಾನ ಉಗಿ ಕೊಳವೆಗೆ ಸೇರುತ್ತದೆ. ಒಂದೊಂದು ನಾಳಸಮೂಹಕ್ಕೆದುರಾಗಿಯೂ ಪಕ್ಕದ ಆವರಣ ಗೋಡೆಗಳಲ್ಲಿ ಮಸಿ ಬಾಗಿಲುಗಳಿದ್ದು, ಅಲ್ಲಿಂದ ಉಗಿಧಾರೆಯನ್ನು ಬಿಟ್ಟು ನಾಳಗಳ ಹೊರಗೆ ಕಟ್ಟಿರುವ ಮಸಿಯನ್ನು ತೊಳೆದು ಶುದ್ಧಿ ಮಾಡಲು ಸೌಕರ್ಯವಿದೆ. ಇವಲ್ಲದೆ ಒಳಗೆ ಪರೀಕ್ಷಿಸಲೂ ರಿಪೇರಿ ಕೆಲಸ ಮಾಡಲೂ ಚೊಕ್ಕಟಗೊಳಿಸಲೂ ಆಗುವಂತೆ ಇನ್ನೂ ಕೆಲವು ಬಾಗಿಲುಗಳೂ ಆವರಣದಲ್ಲಿರುತ್ತದೆ.
ವಿದ್ಯುದಾವಿಗೆ (ಎಲೆಕ್ಟ್ರಿಕ್ ಬಾಯ್ಲರ್)
ವಿದ್ಯುದುತ್ಪಾದನೆಗಾಗಿಯೇ ಆವಿಗೆಯ ಬಳಕೆ ಹೆಚ್ಚಾಗಿರುವಲ್ಲಿ ವಿದ್ಯುತ್ತಿನಿಂದ ಉಗಿ ಉತ್ಪಾದಿಸುವ ಆವಿಗೆಯೆಂದರೆ ಒಂದು ವಿಶೇಷವೇ ಸರಿ. ಜಲವಿದ್ಯುತ್ ಅಧಿಕವಾಗಿ ದೊರೆಯುವ ಕಡೆಗಳಲ್ಲಿ ಪರೀಕ್ಷಣ ಹಾಗೂ ಸಂಶೋಧನ ಕಾರ್ಯಗಳಿಗಾಗಿ ಒಮ್ಮೊಮ್ಮೆ ಇಂಥ ವಿದ್ಯುದಾವಿಗೆಗಳನ್ನು ಉಪಯೋಗಿಸುವುದುಂಟು. ದೊಡ್ಡ ಗಾತ್ರದ ವಿದ್ಯುದಾವಿಗೆಗಳು ಸಾಮಾನ್ಯವಾಗಿ ವಿದ್ಯದ್ಧ್ರುವ ಮಾದರಿಯವಾಗಿವೆ. ಇವುಗಳಲ್ಲಿ ನೀರಿನಲ್ಲಿ ಮುಳುಗಿಸಿದ ಎರಡು ವಿದ್ಯುದ್ಧ್ರುವಗಳ ಮೂಲಕ ವಿದ್ಯುತ್ತನ್ನು ಹರಿಸುವುದರಿಂದ ಉಷ್ಣ ಉತ್ಪತ್ತಿಯಾಗುತ್ತದೆ.
ಪ್ರೇರಿತ ಪರಿಚಲನೆಯ ಆವಿಗೆಗಳು (ಫೋಸ್ರ್ಡ್‌ ಸಕ್ಯುಲೇಶನ್ ಬಾಯ್ಲರ್ಸ್)
ಈ ವರೆಗೆ ಪರಿಶೀಲಿಸಿದ ಆವಿಗೆಗಳಲ್ಲೆಲ್ಲ ನೀರಿನ ಹಾಗೂ ನೀರು ಉಗಿ ಮಿಶ್ರಣದ ಸಾಂದ್ರತೆಯ ವ್ಯತ್ಯಾಸವೇ ಕಾರಣವಾಗಿ ನೀರಿನ ಪರಿಚಲನೆ ಸ್ವಾಭಾವಿಕವಾಗಿಯೇ ಆಗುತ್ತಿದ್ದು ಯಾವ ಬಗೆಯ ರೇಚಕದ ಉಪಯೋಗವೂ ಇರುವುದಿಲ್ಲ. ಆದರೆ ಸಂಮರ್ದ ಏರಿದಂತೆಲ್ಲ ಈ ಸಾಂದ್ರತೆಯ ವ್ಯತ್ಯಾಸ ಕಡಿಮೆಯಾಗುತ್ತ ಹೋಗಿ ಉಗಿಯ ಅವಧಿಕ ಸಂಮರ್ದವಾದ ಚ.ಅಂ.ಕ್ಕೆ ಸುಮಾರು 3,206 ಪೌಂಡಿನಲ್ಲಿ ಶೂನ್ಯವಾಗುತ್ತದೆ. ಈ ಅಂಶ ಒಂದು ಕಾಲದಲ್ಲಿ ಸಹಜ ಪರಿಚಲನೆಯ ಆವಿಗೆಗಳ ಮುನ್ನಡೆಗೆ ಬಲು ದೊಡ್ಡ ಆತಂಕವೆನಿಸಿತ್ತು. 1930ರಲ್ಲಿ ಪ್ರಕಾಶಕ್ಕೆ ಬಂದ ಆವರ್ತ ಉಗಿ ಪ್ರತ್ಯೇಕಕದ (ಸೈಕ್ಲೋನ್ ಸ್ಟೀಂ ಸೆಪರೇಟರ್) ಬಳಕೆಯಿಂದ ಇದು ಸ್ವಲ್ಪಮಟ್ಟಿಗೆ ನಿವಾರಣೆಗೊಂಡಿತು. ಇದನ್ನು ಉಗಿಕೊಪ್ಪರಿಗೆಯ ಒಳಗೆ ಇಟ್ಟಿದೆ. ಅಲ್ಲಿ ಇದು ನೀರು ಮತ್ತು ಉಗಿ ಮಿಶ್ರಣವನ್ನು ಸುಂಟರಗಾಳಿಯಂತೆ ಸುತ್ತಿ ಸುತ್ತ ಪರಿಚಲನೆಗೆ ಸಹಾಯಕವಾಗಿ ನೀರನ್ನು ಕೆಳಗಡೆಗೆ ನೂಕುತ್ತ ಉಗಿ ಮೇಲೇರಿ ಅಧಿಕೋಷ್ಣಕಕ್ಕೆ ಹೋಗುವಂತೆ ಮಾಡುತ್ತದೆ. ಈ ಸಾಧನದ ಬಳಕೆಯಿಂದ ಚ.ಅಂ.ಕ್ಕೆ 2,800 ಪೌಂಡಿನಷ್ಟು ಸಂಮರ್ದದವರೆಗೂ ಸಹಜ ಪರಿಚಲನೆಯ ಆವಿಗೆಗಳನ್ನು ರಚಿಸುವುದು ಸಾಧ್ಯವಾಗಿದೆ. ರೇಚಕದ ಬಳಕೆಯಿಂದ ನೀರಿನ ಪರಿಚಲನೆಯನ್ನು ಪ್ರೇರಿಸಿದಾಗ ನಾಳದ ಮೂಲಕ ಹರಿಯುವ ನೀರಿನ ವೇಗದಲ್ಲಾಗುವ ಹೆಚ್ಚಳದಿಂದ ನಾಳದ ಗಾತ್ರವನ್ನು ಕಡಿಮೆ ಮಾಡಬಹುದು. ಉಗಿಯ ಒಂದು ನಿರ್ದಿಷ್ಟ ಸಂಮರ್ದಕ್ಕೆ ನಾಳದ ದಪ್ಪವನ್ನು ಕಡಿಮೆ ಮಾಡಿ ಉದ್ದವನ್ನು ಹೆಚ್ಚಿಸಿ ಉಷ್ಣಪ್ರವಾಹದ ವಿಸ್ತಾರವನ್ನು ಹೆಚ್ಚು ಅನುಕೂಲಕರವಾಗಿ ನಿಯೋಜಿಸಬಹುದಲ್ಲದೆ ಈ ಏರ್ಪಾಡಿನಿಂದ ಉಷ್ಣಪ್ರವಾಹದ ವೇಗವೂ ತ್ವರಿತಗೊಳ್ಳುವುದ ರಿಂದ ಕಡಿಮೆ ಪ್ರದೇಶದಲ್ಲಿ ಆವಿಗೆಯನ್ನು ಅಳವಡಿಸಬಹುದು. ಯಾವ ಉತ್ಪಾದನ ಪ್ರಮಾಣಕ್ಕಾದರೂ ಸರಿಹೊಂದಿಸಿಕೊಳ್ಳಲಾಗುವಂತೆ ಪರಿಚಲನೆಯ ವೇಗವೂ ಸಂಪೂರ್ಣ ಹಿಡಿತದಲ್ಲಿರುವುದು ಇದರ ಇನ್ನೊಂದು ಉಪಯುಕ್ತ ಅಂಶ. ಆದರೆ ಇವುಗಳಲ್ಲಿ ಉಪಯೋಗಿಸುವ ನೀರು ಮಾತ್ರ ಅತ್ಯಂತ ಶುದ್ಧವಾಗಿರಬೇಕು. ಇಂಥ ಆವಿಗೆಯನ್ನು ಮೊದಲು ರಚಿಸಿದವ ಮಾರ್ಟಿನ್ ಬೆನ್ಸನ್ (1856). ಪ್ರೇರಿತ ಪರಿಚಲನೆಯ ಆವಿಗೆಗಳಲ್ಲಿ ಎರಡು ಬಗೆಗಳುಂಟು. 1. ಗೊತ್ತಾದ ವೇಳೆಯಲ್ಲಿ ಅದು ಉಗಿಯಾಗಿಸುವುದಕ್ಕಿಂತ ಮೂರು ನಾಲ್ಕು ಪಟ್ಟು ಹೆಚ್ಚಿನ ಪ್ರಮಾಣದ ನೀರನ್ನು ಪರಿಚಲಿಸುತ್ತಿದ್ದು ನೀರು ಮತ್ತು ಉಗಿಯ ಬೇರ್ಪಡೆಗಾಗಿ ಒಂದು ಕೊಪ್ಪರಿಗೆಯನ್ನು ಅಗತ್ಯವಾಗಿ ಹೊಂದಿರುವ ಆವಿಗೆ. ಇದನ್ನು ಸಂತತ ಪ್ರವಾಹಿ ಆವಿಗೆಯಿಂದ ಕರೆದಿದೆ. ಅವಧಿಕ ಸಂಮರ್ದಕ್ಕಿಂತ ಕಡಿಮೆ ಸಂಮರ್ದಗಳಲ್ಲಿ ಈ ಬಗೆಯ ಆವಿಗೆಗಳನ್ನು ಉಪಯೋಗಿಸುತ್ತಾರೆ. 2. ಏಕವಾಗಿ ಎಂದು ಕರೆಯುವ ಇನ್ನೊಂದು ಬಗೆಯಲ್ಲಿ ಒಂದೇ ಅಥವಾ ಸಮಾನಾಂತರದ ಹಲವು ನಾಳ ಮಾರ್ಗಗಳಿದ್ದು ಒಂದು ತುದಿಯಲ್ಲಿ ಒಳಹೊಕ್ಕು ಕುಡಿನೀರು ಕ್ರಮಕ್ರಮವಾಗಿ ಮುನ್-ಉಷ್ಣಗೊಂಡು ಉಗಿಯಾಗಿ ಅಧಿಕೋಷ್ಟಿತಗೊಂಡು ಇನ್ನೊಂದು ತುದಿಯಲ್ಲಿ ಹೊರಬರುತ್ತದೆ. ಕುಡಿನೀರು ಅಷ್ಟೂ ಉಗಿಯಾಗಿ ಹೆಚ್ಚಿನ ನೀರಿನ ಪುನಃ ಪರಿಚಲನೆಯ ಪ್ರಶ್ನೆ ಇರುವುದಿಲ್ಲವಾದ್ದರಿಂದ ಕೊಪ್ಪರಿಗೆಯ ಅವಶ್ಯಕತೆ ಇಲ್ಲ. ಯುದ್ಧಕಾಲದಲ್ಲಿ ಸೈನ್ಯದ ಅಗತ್ಯತೆಯನ್ನು ಪುರೈಸಲು ಬೇಕಾದ ಉಕ್ಕಿನ ಉಳಿತಾಯ ಮಾಡುವ ದೃಷ್ಟಿಯಿಂದ ಒಂದು ಉಪಯುಕ್ತ ವಿಶೇಷವೆಂದು ಇದನ್ನು ಪರಿಗಣಿಸಿದ್ದರು. ಇಂಥ ಆವಿಗೆಗಳನ್ನು ಅವಧಿಕ ಸಂಮರ್ದದ ಮೇಲ್ಪಟ್ಟು ಅಥವಾ ಕಡಿಮೆಯೂ ಸಂಮರ್ಧ ಗಳಲ್ಲೂ ಉಪಯೋಗಿಸಲಾಗುವುದು. ಸಾಮಾನ್ಯವಾಗಿ ಪರಿಚಲನೆಯನ್ನು ಪ್ರೇರಿಸಲು ಬಳಸುವ ರೇಚಕಕ್ಕಾಗಿ ಆವಿಗೆಯ ಉತ್ಪಾದನ ಸಾಮರ್ಥ್ಯದ 3% ಖರ್ಚಾಗುತ್ತದೆಂದು ಹೇಳಬಹುದು. ಈ ಮಾದರಿಯವಕ್ಕೆ ಮುಂದಿನ ಮೂರು ಆವಿಗೆಗಳನ್ನು ಪ್ರಮುಖ ಉದಾಹರಣೆಗಳೆಂದು ಪರಿಗಣಿಸಬಹುದು.
ಬೆನ್ಸನ್ ಆವಿಗೆ
ಆವಿಗೆಯ ಜಲಪ್ರದೇಶದಲ್ಲಿ ಗುಳ್ಳೆಗಳು ಉತ್ಪತ್ತಿಯಾಗಿ ಲೋಹದ ಗೋಡೆಗೆ ಅಂಟಿಕೊಳ್ಳುವುದರಿಂದ ಕುಲುಮೆಯ ಬಿಸಿ ಅನಿಲಗಳಿಂದ ನೀರಿಗೆ ತಟ್ಟುವ ಉಷ್ಣ ಪ್ರವಾಹಕ್ಕೆ ಅಡ್ಡಿಯಾಗುವುದೆಂದೂ ಆದ್ದರಿಂದ ಆವಿಗೆಯ ಸಂಮರ್ದ ಅವಧಿಕ ಸಂಮರ್ದಕ್ಕಿಂತ ಮೇಲಿದ್ದರೆ ನೀರು ಮತ್ತು ಉಗಿ ಸಮಾನ ಸಾಂದ್ರತೆಯವಾಗಿ ಗುಳ್ಳೆಗಳ ಉತ್ಪತ್ತಿಗೇ ಅವಕಾಶವಿರುವುದಿಲ್ಲವೆಂದೂ ತರ್ಕಿಸಿ ಮಾರ್ಕ್ ಬೆನ್ಸನ್ ತನ್ನ ಹೆಸರಿನ ಆವಿಗೆಯನ್ನು 1922ರಲ್ಲಿ ಹೊರತಂದ. ಇದು ಒಂದು ಪ್ರೇರಿತ ಪ್ರವಾಹದ ಏಕವಾಹಿ ಜಲನಾಳಿ ಆವಿಗೆ ಮೊದಲೇ ಕುಡಿನೀರನ್ನು ಅವಧಿಕಸಂಮರ್ದಕ್ಕೆ ಪ್ರೇರಿಸಿ ಕಾಯಿಸುವುದರಿಂದ ಅದರ ಸುಪ್ತೋಷ್ಣ ಶೂನ್ಯವಾಗಿ ನೀರು ದ್ರವರೂಪದಿಂದ ಅಧಿಕೋಷ್ಣಿತ ಆವಿಯಾಗಿ ಸೀದಾ ರೂಪಾಂತರಗೊಳ್ಳುತ್ತದೆ. ಇದೇ ಮಾದರಿಯ ಇನ್ನೊಂದು ಆವಿಗೆ ಸುಲ್ಜರ್ ಎಂಬುವನದು. ಇಂಥ ಆವಿಗೆಗಳಲ್ಲಿ ನಿರ್ಧಾರಿತ ಅಧಿಕೋಷ್ಣ ಹೊಂದಿದ ಉಗಿಯನ್ನು ಎಲ್ಲ ಸಂದರ್ಭಗಳಲ್ಲೂ ಪಡೆಯಲಾಗು ವಂತೆ ಇಂಧನ ದಹನವೇಗವನ್ನೂ ನೀರಿನ ಪರಿಚಲನೆಯ ವೇಗವನ್ನೂ ಸರಿಯಾಗಿ ನಿಯಂತ್ರಿಸಲು ನಿಖರ ಹಾಗೂ ಸೂಕ್ಷ್ಮಗ್ರಾಹಿಗಳಾದ ಏರ್ಪಾಡುಗಳು ಅಗತ್ಯ. ಅವಧಿಕ ಸಂಮರ್ಧಾತೀತ ಸಂಮರ್ದಗಳಲ್ಲಿ (3,640 ಪೌಂಡಿಗಿಂತ ಹೆಚ್ಚು) 565ಔ ಸೆಂ.ಗ್ರೇ. ಉಷ್ಣತೆಯಲ್ಲಿ ಗಂಟೆಗೆ 30,00,000 ಪೌಂಡುಗಳಷ್ಟು ಅಧಿಕ ಪ್ರಮಾಣದ ಉತ್ಪತ್ತಿಯ ಏಕವಾಹಿ ಆವಿಗೆಗಳು ಬಳಕೆಗೆ ಬಂದಿರುವುದನ್ನು ಈ ಮಾರ್ಗದಲ್ಲಿನ ಮುನ್ನಡೆಗೆ ಉದಾಹರಣೆಯಾಗಿ ಕೊಡಬಹುದು.
ಲ್ಯಾಫ್ಲರ್ ಆವಿಗೆ
ಇದು ಪುನಃಪರಿಶೀಲನೆಯ ಎಂದರೆ ಸಂತತಪ್ರವಾಹಿ ವರ್ಗಕ್ಕೆ ಸೇರಿದ ಪ್ರೇರಿತ ಪರಿಚಲನೆಯ ಆವಿಗೆ. ನೀರನ್ನು ಉಗಿಯಾಗಿಸುವುದಕ್ಕೆ ಅಧಿಕೋಷ್ಣಿತ ಉಗಿಯನ್ನು ಬಳಸುವುದು ಇದರ ಇನ್ನೊಂದು ವೈಶಿಷ್ಟ್ಯ. ಆದ್ದರಿಂದ ಕುಲುಮೆಯ ಬಿಸಿ ಅನಿಲಗಳ ಮುಖ್ಯ ಕಾರ್ಯ ಉತ್ಪಾದಿತ ಉಗಿಯನ್ನು ಅಧಿಕೋಷ್ಣಿತಗೊಳಿಸುವುದೇ ಆಗಿದೆ. ಉಷ್ಣವಾಹಕ ವಸ್ತು ಸಹ ಉಗಿಯೇ ಆಗಿದ್ದು ಇಲ್ಲಿ ಪರೋಕ್ಷ ಕಾಯಿಸುವಿಕೆಯ ಅನುಕೂಲಗಳೂ ಸಿದ್ಧಿಸಿವೆ. ಭೂಮಿ ಅಥವಾ ಸಮುದ್ರದ ಮೇಲಿನ ಸಾರಿಗೆಯಲ್ಲಿ ಶಕ್ತ್ಯುತ್ಪಾದನೆಗೆ ಬಲು ಸಮರ್ಥ ಸಾಧನ.
ವೀಲಕ್ಸ್‌ ಆವಿಗೆ
ಇದರಲ್ಲಿ ನೀರಿನ ಪರಿಚಲನೆ ಮಾತ್ರವಲ್ಲದೆ ದಹನಕ್ರಿಯೆ ಸಹ ಪ್ರೇರಿತವಾಗಿದೆ. ಒಂದು ಅನಿಲ ತನ್ನಲ್ಲಿನ ಶಬ್ದವೇಗಕ್ಕಿಂತ ಮೀರಿದ ವೇಗದಲ್ಲಿ ಒಂದು ನಾಳದೊಳಗೆ ಚಲಿಸುತ್ತಿದ್ದರೆ ಅದರಿಂದ ನಾಳದ ಗೋಡೆಗಳಿಗೆ ಉಷ್ಣಪ್ರವಹಿಸುವ ವೇಗ ಅತಿ ಶೀಘ್ರವಾಗಿರುತ್ತದೆಂದು ಕಂಡುಬಂದಿದ್ದು ಅದರ ಪ್ರಯೋಜನವನ್ನು ಇಲ್ಲಿ ಪಡೆದಿದೆ. ಸಾಮಾನ್ಯವಾಗಿ ದ್ರವ ಅಥವಾ ಅನಿಲರೂಪದ ಇಂಧನವನ್ನು ಉಪಯೋಗಿಸುವ ಈ ಆವಿಗೆಯಲ್ಲಿ ದಹನಕ್ರಿಯೆಗೆ ಬೇಕಾದ ಗಾಳಿಯನ್ನು ವಾಯು ಸಂಕೋಚಕವೊಂದರಿಂದ ಸುಮಾರು 50 ಪೌಂ. ಸಂಮರ್ದದಲ್ಲಿ ಜ್ವಾಲಕಕ್ಕೆ ಒದಗಿಸುವುದರಿಂದ ದಹನೋತ್ಪನ್ನ ಅನಿಲಗಳ ವೇಗ ಶಬ್ದಾತೀತವಾಗಿರುತ್ತದೆ. ದಹನಕೋಣೆಯ ಒಳಸುತ್ತಲೂ ಇರುವ ನೀರಿನ ಕೊಳವೆಯೊಳಗೆ ಹಾದಿರುವ ಧೂಮನಾಳಗಳ ಮೂಲಕ ಬಿಸಿ ಅನಿಲಗಳು ಆ ಗತಿಯಲ್ಲಿ ಪ್ರವಹಿಸಿ ನೀರನ್ನು ಉಗಿಯಾಗಿ ಸುತ್ತವೆ. ಅಲ್ಲಿಂದ ಮುಂದೆ ಅವು ಅಧಿಕೋಷ್ಣಕಕ್ಕೆ ಹೋಗಿ ಉಗಿಯನ್ನು ಅಧಿಕೋಷ್ಣಗೊಳಿಸಿ ಅನಂತರ ಅನಿಲ ತಿರುಬಾನಿಯೊಂದರಲ್ಲಿ ವಿಸ್ತರಿಸಿ ವಾಯು ಸಂಕೋಚವನ್ನು ತಿರುಗಿಸಲು ಬೇಕಾದ ಶಕ್ತಿಯನ್ನು ಉತ್ಪಾದಿಸುತ್ತವೆ. ತಿರುಬಾನಿಯಿಂದ ಬಿಡಲ್ಪಟ್ಟ ಅನಿಲಗಳು ಮಿತವ್ಯಯಿ ಯೊಂದರ ಮೂಲಕ ಹಾದು ತಮ್ಮ ಉಳಿಕೆಯ ಉಷ್ಣದಿಂದ ಕುಡಿನೀರನ್ನು ಕಾಯಿಸುತ್ತವೆ. ಮಿತವ್ಯಯಿಯಿಂದ ಬರುವ ಕಾದು ಕುದಿನೀರು ಪರಿಚಲನಾ ರೇಚಕವೊಂದರಿಂದ ದಹನಕೋಣೆ ಒಳಗಿನ ನೀರು ಕೊಳವೆಗಳ ಮೂಲಕ ಹಾದು ಅಲ್ಲಿ ಭಾಗಶಃ ಉಗಿಯಾಗಿ ಈ ನೀರು ಮತ್ತು ಉಗಿ ಮಿಶ್ರಣ ಒಂದು ಪ್ರತ್ಯೇಕಕ್ಕೆ ಬರುತ್ತವೆ. ಇಲ್ಲಿ ಪ್ರತ್ಯೇಕಿಸಲ್ಪಟ್ಟ ಒಣ ಉಗಿ ಅಧಿಕೋಷ್ಣಕಕ್ಕೆ ಸಾಗಿ ಉಳಿದ ನೀರು ಪುನಃ ಅದೇ ಕೊಳವೆಗಳಿಗೆ ಕಳುಹಿಸಲ್ಪಡುತ್ತದೆ. ಈ ರೀತಿ ಉತ್ಪತ್ತಿಯಾಗುವ ಉಗಿಯ 10-20 ರಷ್ಟು ಪ್ರಮಾಣದ ನೀರು ಹೆಚ್ಚಿನ ವೇಗದಲ್ಲಿ ದಹನಕೋಣೆಯ ಕೊಳವೆಗಳ ಮೂಲಕ ಪರಿಚಲಿಸುತ್ತಲಿದ್ದು ಲೋಹ ಅತಿಯಾಗಿ ಕಾದುಬಿಡದಂತೆ ತಡೆಯುತ್ತದೆ. ಚಿತ್ರದಲ್ಲಿ ತೋರಿಸಿರುವಂತೆ ಅಧಿಕೋಷ್ಣಕದ ಕೆಳಗಿನಿಂದ ಆವಿ ಉಗಿತಿರುಬಾನಿಗೆ ಸಾಗುತ್ತದೆ. ಆವಿಗೆಯನ್ನು ಮೊದಲು ಹೊತ್ತಿಸುವಾಗ ವಾಯು ಸಂಕೋಚಕಗಳನ್ನು ತಿರುಗಿಸಲು ನಿಷ್ಕಾಸಾನಿಲತಿರುಬಾನಿಯ ಬದಲಿಗೆ ಒಂದು ವಿದ್ಯುತ್ ಮೋಟಾರನ್ನು ಜೋಡಿಸಿರುತ್ತದೆ. ಒಂದು ನಿರ್ದಿಷ್ಟ ಉತ್ಪಾದನೆಗೆ ವೀಲಕ್ಸ್‌ ಆವಿಗೆ ಅಡಕವಾದುದು; ಸಂದರ್ಭೋಚಿತವಾಗಿ ಹೊಂದಿಸಲು ಅನುಕೂಲತೆಯುಳ್ಳದ್ದು: ಶೀಘ್ರವಾಗಿ ಆರಂಭಿಸಬಹುದಾದದ್ದು (ಹೊತ್ತಿಸಿ 5-8 ಮಿನಿಟುಗಳಲ್ಲಿ ಪೂರ್ಣ ಸಾಮರ್ಥ್ಯಕ್ಕೆ ತರಬಲ್ಲ ಉದಾಹರಣೆಗಳುಂಟು). ಆದ್ದರಿಂದ ಇದು ಶಕ್ತ್ಯಾಗಾರಗಳಲ್ಲಿ ಸಹಾಯಕ ಅಥವಾ ಅವಲಂಬಿ (ಸ್ಟ್ಯಾಂಡ್ಬೈ) ಉತ್ಪಾದಕವಾಗಿ ಬಹಳ ಉಪಯುಕ್ತವಾಗಿದೆ.
ಉಳಿಕೆಯ ಕಾವಿನ ಅವಿಗೆಗಳು (ವೇಸ್ಟ್‌ ಹೀಟ್ ಬಾಯ್ಲರ್ಸ್)
ಎಷ್ಟೊ ಸ್ಥಾವರಗಳಲ್ಲಿ ಕೈಗಾರಿಕಾ ಕುಲುಮೆಗಳಿಂದಲೊ ಬಲೋತ್ಪಾದಕಗಳಿಂದಲೊ ಇತರ ಪ್ರಕ್ರಿಯೆಗಳಿಂದಲೊ ಅವುಗಳ ಮೂಲೋದ್ದೇಶ ಸಾಧಿತವಾದ ಮೇಲೆ ಹೊರಬರುವ ದಹನಜನ್ಯ ಅನಿಲಗಳಲ್ಲಿ ಉಳಿದಿರುವ ಉಷ್ಣದಿಂದಲೇ ಅಲ್ಲಿಗೆ ಬೇಕಾಗುವ ಉಗಿಯಷ್ಟನ್ನೂ ಒದಗಿಸುವ ಸಾಧ್ಯತೆಯಿದೆ. ಉದಾಹರಣೆಗೆ, ಆಂತರ್ದಹನ ಯಂತ್ರಗಳ ನಿಷ್ಕಾಸದ ಉಷ್ಣತೆ ಅವುಗಳ ನಿರ್ವಹಣಾ ಭಾರ ಮತ್ತು ಯಂತ್ರದ ಬಗೆಗಳನ್ನು ಅವಲಂಬಿಸಿ 150º-425º ಸೆಂ.ಗ್ರೇ. ಇರಬಹುದು; ತೈಲ ಶುದ್ಧೀಕರಣ ಬಟ್ಟಿಗಳಿಂದ 480º-540º ಸೆಂ.ಗ್ರೇಡಿನಲ್ಲಿ ಅನಿಲಗಳ ಸಂತತ ನಿರ್ಗಮನವಾಗುತ್ತಿರಬಹುದು ತೆರೆದ ಒಲೆ (ಓಪನ್ ಹಾರ್ತ್) ಮಾದರಿಯ ಉಕ್ಕಿನ ಕುಲುಮೆಗಳಿಂದ ಹೊರಬರುವ ಅನಿಲಗಳು 6500-7050 ಸೆಂ.ಗ್ರೇ.ವರೆಗೂ ಇದ್ದಿರಬಹುದು. ಈ ಅನಿಲಗಳಲ್ಲಿರುವ ಉಷ್ಣಶಕ್ತಿಯನ್ನು ಅವುಗಳ ನಿರ್ಗಮನ ಮಾರ್ಗದಲ್ಲಿ ಸೂಕ್ತ ಮಾದರಿಯ ಉಷ್ಣವಿನಿಮಯ ಸಾಧನಗಳನ್ನು ಅಳವಡಿಸುವುದರಿಂದ ಹೀರಿಕೊಳ್ಳಬಹುದು. ಇಷ್ಟು ಪ್ರಮಾಣದ ಉಷ್ಣ ಹೊರಹೋಗುತ್ತಿದೆ ಎಂಬುದರಿಂದಲೇ ಮೂಲ ಸಾಧನ ದಕ್ಷತೆಯಿಂದ ಕೆಲಸಮಾಡಿತ್ತಿಲ್ಲ ವೆಂದಾಗಲೀ ಅದರ ಕ್ಷೀಣದಕ್ಷತೆಯನ್ನು ಮರಿಮಾಚಲು ಇದರ ಉಪಯೋಗವೆಂದಾಗಲೀ ಭಾವಿಸಬಾರದು. ಏಕೆಂದರೆ ಪ್ರಕ್ರಿಯೆಯಲ್ಲಿ ಉಷ್ಣ ಹೀರುತ್ತಿರುವ ಪದಾರ್ಥದ ಉಷ್ಣತೆಯ ಮೇಲೂ ಇದು ಅವಲಂಬಿಸಿದೆ. ಅಲ್ಲದೆ ಹೀಗೆ ಉಳಿಕೆಯ ಉಷ್ಣವನ್ನು ಉಪಯೋಗಿಸು ವಾಗಲೂ ಮೂಲಸಾಧನದ ದಕ್ಷತೆಗೆ ಭಂಗ ಬರದಂತೆ ಎಚ್ಚರಿಕೆ ವಹಿಸಬೇಕಾದದ್ದು ಅಗತ್ಯ. ಈ ಉಳಿಕೆಯ ಉಷ್ಣದ ಅವಿಗೆಗಳಲ್ಲಿ ಜಲನಾಳಿ ಹಾಗೂ ಧೂಮನಾಳಿ ಯಾವ ಮಾದರಿಯಾದರೂ ಇರಬಹುದು. ಮೊದಮೊದಲು ಬಳಕೆಗೆ ಬಂದ ಇಂಥ ಆವಿಗೆಗಳು ಮಿಕ್ಕವುಗಳಂತೆಯೇ ಇದ್ದು ಅನಿಲಗಳ ಉಷ್ಣತೆ ಅಧಿಕವಾಗಿದ್ದವರೆಗೂ ಚೆನ್ನಾಗಿಯೇ ಕೆಲಸ ಮಾಡುತ್ತಿದ್ದವು. ಅನಿಲದ ವೇಗಗಳನ್ನು ಹೆಚ್ಚು ಮಾಡುವುದುರಿಂದ ಉಷ್ಣಪ್ರವಾಹ ಅಧಿಕಗೊಳ್ಳುವುದೆಂಬ ಅಂಶ ಗೋಚರವಾದ ಮೇಲೆ ಇವುಗಳ ರಚನೆಯ ರೀತಿಯೇ ಬದಲಾಯಿತು. ಉಷ್ಣಪ್ರವಹನಕ್ಕೆ ಪ್ರಸರಣಕ್ಕಿಂತ (ಕನ್ವೆಕ್ಷನ್) ವಹನವನ್ನು (ಕಂಡಕ್ಷನ್) ಅವಲಂಬಿಸಬೇಕು. ಅಡಕವಾದ ವಿನ್ಯಾಸದಲ್ಲಿ 1.5 ಹಿ-2" ವ್ಯಾಸವುಳ್ಳ ಕೊಳವೆಗಳೂ ಅನಿಲದ ಶೀಘ್ರ ವೇಗವೂ ಅಪೇಕ್ಷಣೀಯ. ತಡೆಯಿಂದ ಹರಿವು ಕ್ಷೀಣವಾಗುವುದನ್ನು ತಪ್ಪಿಸಲೂ ಕೊಳವೆಗಳ ಮೂಲಕ ವೇಗದ ಅಧಿಕ್ಯ ನಿರಂತರವಾಗಿರುವುದಕ್ಕೂ ಪ್ರಚೋದಿತ ಹರಿವಿನ ಪಂಖಾಗಳನ್ನು ಉಪಯೋಗಿಸಬೇಕು. ಇಟ್ಟಿಗೆಯ ಕಟ್ಟಡ ಸಾಧ್ಯವಾದಷ್ಟು ಕಡಿಮೆಯಿದ್ದು ಆಧುನಿಕವಾದ ಇಂಥ ಅವಿಗೆಗಳಲ್ಲಿ ಒಳಮಾರ್ಗಕ್ಕೆ ಕಾವಿಟ್ಟಿಗೆಯ ಅಂಚು ಕಟ್ಟಿರುವುದನ್ನು ಬಿಟ್ಟರೆ ಬೇರೆ ಕಟ್ಟಡವೇ ಇರುವುದಿಲ್ಲ. ಅಧಿಕೋಷ್ಣಿತ ಉಗಿ ಬೇಕಾದಲ್ಲಿ ಅಧಿಕೋಷ್ಣಕ ನಾಳಗಳನ್ನು ಈ ಒಳ ಮಾರ್ಗದಲ್ಲಿ ನಿಯಂತ್ರಕ ಬಾಗಿಲುಗಳ ಅನಂತರದಲ್ಲಿ ಇಟ್ಟಿರುತ್ತದೆಯೇ ಹೊರತು ಉಷ್ಣತೆ ಕಡಿಮೆಯಿರುವ ಹೊರಮಾರ್ಗದಲ್ಲಲ್ಲ.   (ಕೆ.ವಿ.ಎಸ್.) ವರ್ಗ: ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎಚ್.ಎಲ್. ನಾಗೇಗೌಡ
'''ಎಚ್.ಎಲ್. ನಾಗೇಗೌಡ''' (ಫೆಬ್ರವರಿ ೧೧,೧೯೧೫- ಸೆಪ್ಟೆಂಬರ್೨೨,೨೦೦೫) ಕರ್ನಾಟಕದ ಮಂಡ್ಯ ಜಿಲ್ಲೆಯ ಹೆರಗನಹಳ್ಳಿಯಲ್ಲಿ ಜನಿಸಿದರು.ಇವರು ೧೯೬೦ ರಲ್ಲಿ ಭಾರತೀಯ ಆಡಳಿತಾತ್ಮಕ ಸೇವಾ(ಐ.ಎ.ಎಸ್) ಅಧಿಕಾರಿಯಾದರು. ಇವರು ಕನ್ನಡದಲ್ಲಿ ಸಾಹಿತ್ಯ ಕೃತಿಗಳು ಬರೆದಿದ್ದಾರೆ ಹಾಗು ಇವರು ಇತರ ಕಾದಂಬರಿಗಳು, ಕವನ, ಸಣ್ಣ ಕಥೆಗಳು, ಪ್ರಬಂಧಗಳು ಮತ್ತು ಪ್ರವಾಸಕಥನಗಳು ಬರೆದಿದ್ದಾರೆ. ೧೯೭೯ರಲ್ಲಿ ,ನಾಗೇಗೌಡರು ಕರ್ನಾಟಕದ ಸಾಂಪ್ರದಾಯಿಕ ಜಾನಪದ ಕಲೆಗಳ ಅಧ್ಯಯನ ಮತ್ತು ಪ್ರಸರಣ ಮೀಸಲಾದ ಕರ್ನಾಟಕ ಜಾನಪದ ಪರಿಷತ್ತನ್ನು ಸ್ತಾಪಿಸಿದರು. ಇವರಿಗೆ ರಾಜ್ಯೋತ್ಸವ ಪ್ರಶಸ್ತಿ, ಪಂಪ ಪ್ರಶಸ್ತಿ, ನಾಡೋಜ ಪ್ರಶಸ್ತಿ ಮತ್ತು ಸಂದೇಶ ಪ್ರಶಸ್ತಿಗಳು ದೊರಕಿವೆ.
ಹುಟ್ಟಿದ್ದು, ವಿದ್ಯಾಭ್ಯಾಸ
ಜಾನಪದ ತಜ್ಞ, ಸಾಹಿತಿ, ಆಡಳಿತಗಾರರೆನಿಸಿದ್ದ ನಾಗೇಗೌಡರು ಹುಟ್ಟಿದ್ದು ಮಂಡ್ಯ ಜಿಲ್ಲೆಯ ನಾಗಮಂಗಲ ತಾಲ್ಲೂಕಿನ ಹೆರಗನ ಹಳ್ಳಿಯ ‘ದೊಡ್ಡಮನೆ’ ಕುಟುಂಬದಲ್ಲಿ ೧೯೧೫ರ ಫೆಬ್ರವರಿ ೧೧ರಂದು. ತಂದೆ ಲಿಂಗೇಗೌಡ, ತಾಯಿ ಹುಚ್ಚಮ್ಮ. ಪ್ರಾಥಮಿಕ ವಿದ್ಯಾಭ್ಯಾಸ ಅಳೀಸಂದ್ರ ಹಾಗೂ ನಾಗತಿಹಳ್ಳಿಯಲ್ಲಿ. ಮಾಧ್ಯಮಿಕ ಮತ್ತು ಪ್ರೌಢಶಾಲೆ ಚನ್ನರಾಯಪಟ್ಟಣದಲ್ಲಿ. ಬೆಂಗಳೂರಿನಲ್ಲಿ ಇಂಟರ್ ಮೀಡಿಯೆಟ್‌, ಮೈಸೂರಿನಲ್ಲಿ ಬಿ.ಎಸ್ಸಿ, ಮತ್ತು ಪೂನದಲ್ಲಿ ಪಡೆದ ಎಲ್‌.ಎಲ್‌.ಬಿ ಪದವಿಗಳು. ಮುನ್ಸೀಫ್‌ ಕೋರ್ಟಿನಲ್ಲಿ ಹೆಡ್‌ಮುನ್ಷಿಯಾಗಿ ವೃತ್ತಿ ಆರಂಭಿಸಿದ್ದು ನರಸಿಂಹರಾಜ ಪುರದಲ್ಲಿ. ಮೈಸೂರು ಸಿವಿಲ್‌ ಸರ್ವೀಸ್‌ನ ಸ್ಪರ್ಧಾತ್ಮಕ ಪರೀಕ್ಷೆಯಲ್ಲಿ ತೇರ್ಗಡೆಯಾಗಿ ರೆವಿನ್ಯೂ ಇಲಾಖೆಯಲ್ಲಿ ಪ್ರೊಬೆಷನರಿ ಅಧಿಕಾರಿಯಾಗಿ ಆಯ್ಕೆ. ರಾಜ್ಯದ ನಾನಾ ಕಡೆ ವಹಿಸಿಕೊಂಡ ಜವಾಬ್ದಾರಿಗಳು. ೧೯೬೦ರಲ್ಲಿ ಐ.ಎ.ಎಸ್‌. ಅಧಿಕಾರಿಯಾಗಿ ಆಯ್ಕೆಯಾಗಿ ಶಿವಮೊಗ್ಗ, ಚಿಕ್ಕಮಗಳೂರು, ಿಣ ಕನ್ನಡ ಜಿಲ್ಲೆಗಳಲ್ಲಿ ಜಿಲ್ಲಾಧಿಕಾರಿಯಾಗಿ ಕಾರ್ಯನಿರ್ವಹಿಸಿ, ೧೯೬೯ರಲ್ಲಿ ಆಯುಕ್ತರಾಗಿ ನೇಮಕಗೊಂಡರು. ೧೯೭೩ರಲ್ಲಿ ರಾಜ್ಯದ ಲೋಕಸೇವಾ ಆಯೋಗದ ಸದಸ್ಯರಾಗಿ ನೇಮಕಗೊಂಡು ೧೯೭೯ ನಿವೃತ್ತಿ.
ಜಾನಪದ
ಅಧಿಕಾರಿಯಾಗಿ ಬೇರೆ ಬೇರೆ ಸ್ಥಳಗಳಲ್ಲಿ ಉದ್ಯೋಗದಲ್ಲಿ ನಿರತರಾಗಿದ್ದರೂ ತಮ್ಮ ತುಡಿತವೆಲ್ಲ ಇದ್ದುದು ಗ್ರಾಮೀಣ ಬದುಕಿನ ವಸ್ತುಗಳ ಸಂಗ್ರಹ ಹಾಗೂ ಜಾನಪದ ಕಲೆಯ ಬಗ್ಗೆ ಇದ್ದ ಆಳವಾದ ಪ್ರೀತಿ, ಕಾಪಾಡುವ ಕಾಳಜಿ. ಹೋದೆಡೆಯಲ್ಲೆಲ್ಲಾ ತಾವು ಸಂಗ್ರಹಿಸಿದ ವಸ್ತುಗಳ ಪ್ರದರ್ಶನಕ್ಕೊಂದು ಸ್ಥಳ ಕಲ್ಪಿಸಿಕೊಂಡು ಮಾರ್ಚ್ ೨೧ರಂದು ೧೯೭೯ರಲ್ಲಿ ಸ್ಥಾಪಿಸಿದ್ದು ‘ಕರ್ನಾಟಕ ಜಾನಪದ ಟ್ರಸ್ಟ್‌’. ಇವರು ನಿವೃತ್ತರಾದಾಗ ಬೆಂಗಳೂರಿನಲ್ಲಿ ಇವರ ಅಭಿಮಾನಿಗಳು ಅಭಿನಂದನ ಸಮಾರಂಭವನ್ನೇರ್ಪಡಿಸಿ ಅರ್ಪಿಸಿದ ಒಂದು ಲಕ್ಷದ ಹದಿನೈದು ಸಾವಿರ ರೂಪಾಯಿಗಳನ್ನು ಮೂಲಧನವನ್ನಾಗಿಸಿಕೊಂಡು ರಾಮನಗರದ ಬಳಿ ೧೫ ಎಕರೆ ಪ್ರದೇಶದಲ್ಲಿ ಸ್ಥಾಪಿಸಿದ್ದೇ ‘ಜಾನಪದ ಟ್ರಸ್ಟ್‌’. ಈಗ ಅದು ಕರ್ನಾಟಕ ಜಾನಪದ ಪರಿಷತ್‌ ಎನಿಸಿ ಇದೊಂದು ಜಾನಪದ ಲೋಕವೆನಿಸಿದೆ. ಜನಪದ ಗೀತೆಗಳ ಧ್ವನಿಮುದ್ರಣ, ವರ್ಣಪಾರದರ್ಶಿಕೆಗಳ ತಯಾರಿಕೆ, ಮೂಲಗಾಯಕರ ಧ್ವನಿ ಶೇಖರಣೆ, ಜಾನಪದ ಮಹಾವಿದ್ಯಾಲಯ ಸ್ಥಾಪಿಸಿ, ಡಿಪ್ಲೊಮ, ಸರ್ಟಿಫಿಕೇಟ್‌ ಕೋರ್ಸ್‌‌ಗಳು, ಯಕ್ಷಗಾನ ತರಬೇತಿ, ವಸ್ತು ಸಂಗ್ರಹಣೆ, ಸಾಕ್ಷ್ಯಚಿತ್ರ ನಿರ್ಮಾಣ ಮುಂತಾದ ಜಾನಪದ ಸಂಬಂಧಿ ಕಾರ್ಯಕ್ರಮಗಳಿಗೊಂದು ಕೇಂದ್ರಸ್ಥಾನ ಜಾನಪದಲೋಕ. ಅವರಿಗಿದ್ದ ಒಲವು ಬರೇ ಜಾನಪದ ಲೋಕವೊಂದೇ ಅಲ್ಲದೆ ಪ್ರವಾಸ ಸಾಹಿತ್ಯ, ಕಥೆ, ಕಾದಂಬರಿ, ಜೀವನ ಚರಿತ್ರೆ ಮುಂತಾದ ವಿವಿಧ ಕ್ಷೇತ್ರಗಳು. ಕ್ರಿ.ಪೂ. ಐದನೆಯ ಶತಮಾನದಿಂದ ಹದಿನೆಂಟನೆಯ ಶತಮಾನದವರೆವಿಗೂ ಮತ ಪ್ರಚಾರ, ವ್ಯಾಪಾರ ವಾಣಿಜ್ಯೋದ್ಯಮ ಅಥವಾ ಪ್ರವಾಸಾನಂದಕ್ಕಾಗಿ ಭಾರತಕ್ಕೆ ಭೇಟಿನೀಡಿದ ಪ್ರವಾಸಿಗಳ ಬಗ್ಗೆ ಮಾಹಿತಿ ಶೇಖರಿಸಿ ಇವರು ಬರೆದ ‘ಪ್ರವಾಸಿ ಕಂಡ ಇಂಡಿಯಾ’ ಎಂಟು ಸಂಪುಟಗಳಲ್ಲಿ ಪ್ರಕಟಗೊಂಡಿದ್ದು ನಾಗೇಗೌಡರಿಗೆ ಕೀರ್ತಿ-ಪ್ರಶಸ್ತಿ ತಂದುಕೊಟ್ಟ ಕೃತಿಗಳು. ಇದಲ್ಲದೆ ‘ಮಾರ್ಕೊಪೋಲೋ ಪ್ರವಾಸ ಕಥನ’, ‘ನಾ ಕಂಡ ಪ್ರಪಂಚ’, ಮುಂತಾದ ಪ್ರವಾಸ ಕಥನಗಳೂ ಪ್ರಕಟಗೊಂಡಿವೆ.
ಕೃತಿಗಳು
ಸಾಹಿತ್ಯ ಕ್ಷೇತ್ರದಲ್ಲಿ ವಿಶಿಷ್ಟ ಸ್ಥಾನ ಗಳಿಸಿಕೊಟ್ಟ ಕೃತಿ ಎಂದರೆ ‘ದೊಡ್ಡಮನೆ’ ಕಾದಂಬರಿ. ಇವರ ಮತ್ತೆರಡು ಕಾದಂಬರಿಗಳು ‘ಸೊನ್ನೆಯಿಂದ ಸೊನ್ನೆಗೆ’ ಮತ್ತು ‘ಭೂಮಿಗೆ ಬಂದ ಗಂಧರ್ವ’. ಅವರ ಹಳ್ಳಿಯ ಚಿತ್ರಗಳ ಕೃತಿ ‘ನನ್ನೂರು’, ‘ಬೆಟ್ಟದಿಂದ ಬಟ್ಟಲಿಗೆ’ – ಕಾಫಿಯ ಕಥೆ, ವಿಶಿಷ್ಟ ಕೃತಿ ಜಾನಪದ ಸಾಹಿತ್ಯಕ್ಕೆ ಸಂಬಂಧಿಸಿದಂತೆ ‘ಸೋಬಾನೆ ಚಿಕ್ಕಮ್ಮನ ಪದಗಳು’, ‘ಕರ್ನಾಟಕದ ಜಾನಪದ ಕಥೆಗಳು’, ‘ಪದವವೆ ನಮ್ಮ ಎದೆಯಲ್ಲಿ’, ‘ಮೈಲಾರ ಲಿಂಗನ ಕಾವ್ಯ’, ‘ಹೆಳವರು ಮತ್ತು ಅವರ ಕಾವ್ಯಗಳು’, ‘ಹಾಡಾನಬನ್ನಿ ದನಿಎತ್ತಿ’, ಕನ್ನಡ ಜಾನಪದಕೋಶ ಮುಂತಾದ ೧೫ ಕೃತಿಗಳು ಪ್ರಕಟಿತ. ಇವಲ್ಲದೆ ಸರೋಜಿನಿ ದೇವಿ ಮತ್ತು ಮಲೆನಾಡ ವಾಲ್ಮೀಕಿ (ಕುವೆಂಪು) ಅವರ ಜೀವನ ಚರಿತ್ರೆಯಲ್ಲದೆ ತಮ್ಮದೇ ಆತ್ಮಕಥೆ ‘ಜೀವನಯಾತ್ರೆ’, ‘ವಿದೇಶಯಾತ್ರೆ’, ‘ಚುನಾವಣಾಯಾತ್ರೆ’, ‘ಜಾನಪದಯಾತ್ರೆ’ ಎಂಬ ನಾಲ್ಕು ಭಾಗಗಳಲ್ಲಿ ಬರೆದ ಕೃತಿಗಳೂ ಸೇರಿ ಒಟ್ಟು ಮೂವತ್ತಕ್ಕೂ ಹೆಚ್ಚು ಕೃತಿಗಳು ಪ್ರಕಟತಿ. ಹಿತೈಷಿಗಳು ಅರ್ಪಿಸಿದ ಗೌರವ ಗ್ರಂಥ ‘ನಾಗವಲ್ಲಿ’ (೧೯೭೯).
ಪ್ರಶಸ್ತಿ ಗೌರವಗಳು
ಸಂದ ಪ್ರಶಸ್ತಿ ಗೌರವಗಳು ಹಲವಾರು. ಜಾನಪದ ಕ್ಷೇತ್ರದಲ್ಲಿ ಇವರಿಗಿದ್ದ ಆಳವಾದ ಅನುಭವಕ್ಕೆ ಸಿಕ್ಕ ಗೌರವ, ಕರ್ನಾಟಕ ಜಾನಪದ ಮತ್ತು ಯಕ್ಷಗಾನ ಅಕಾಡಮಿಯು ಪ್ರಾರಂಭವಾದಾಗ ಪ್ರಥಮ ಅಧ್ಯಕ್ಷರಾಗಿ ಆಯ್ಕೆಗೊಂಡದ್ದು (೧೯೮೦-೮೩) ಮತ್ತು ೧೯೯೫ರಲ್ಲಿ ಮುಧೋಳದಲ್ಲಿ ನಡೆದ ೬೪ ನೆಯ ಅಖಿಲ ಭಾರತ ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆಯ ಗೌರವ. ‘ನನ್ನೂರು’ (೧೯೬೫), ವೆರಿಯರ್ ಎಲ್ವಿನ್‌ರ ‘ಗಿರಿಜನ ಪ್ರಪಂಚ’ (೧೯೬೬), ‘ಸೋಬಾನೆ ಚಿಕ್ಕಮ್ಮನ ಪದಗಳು’ (೧೯೭೨), ‘ಪದವವೆನಮ್ಮ ಎದೆಯಲ್ಲಿ’ (೧೯೭೬), ‘ನಾ ಕಂಡ ಪ್ರಪಂಚ’ (ಪ್ರವಾಸ-೧೯೮೬), ‘ಭೂಮಿಗೆ ಬಂದ ಗಂಧರ್ವ’ (ಕಾದಂಬರಿ), ‘ಬೆಟ್ಟದಿಂದ ಬಟ್ಟಲಿಗೆ’ (ಕಾಫಿಯಕಥೆ) ಈ ಏಳು ಕೃತಿಗಳಿಗೂ ಸಾಹಿತ್ಯ ಅಕಾಡಮಿ ಬಹುಮಾನ ದೊರೆಯುವುದರ ಜೊತೆಗೆ ಸಾಹಿತ್ಯ ಅಕಾಡಮಿಯ ಪ್ರಶಸ್ತಿ (೧೯೭೫), ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ (೧೯೮೮), ಕರ್ನಾಟಕ ಜಾನಪದ ಮತ್ತು ಯಕ್ಷಗಾನ ಅಕಾಡಮಿ ಪ್ರಶಸ್ತಿ (೧೯೯೦), ಕರ್ನಾಟಕ ನಾಟಕ ಅಕಾಡಮಿ ಫೆಲೋಷಿಪ್‌ (೧೯೯೨), ನಾಡೋಜ ಪ್ರಶಸ್ತಿ (೨೦೦೨), ಪಂಪ ಪ್ರಶಸ್ತಿ (೨೦೦೪) ಮುಂತಾದ ಪ್ರಮುಖ ಪ್ರಶಸ್ತಿಗಳು. ಜಾನಪದದ ಬಗ್ಗೆ ದೂರದರ್ಶನದಲ್ಲಿ ಪ್ರಸಾರವಾದ ‘ಸಿರಿಗಂಧ’ ಧಾರಾವಾಹಿಯ ರೂವಾರಿಗಳು.
ಮರೆಯಾದದ್ದು
ಬಹುದಿನದ ಬಯಕೆಯಾಗಿದ್ದ ಜಾನಪದ ಅಕಾಡಮಿಯ ಸ್ಥಾಪನೆಗೆ ಹಗಲಿರುಳೂ ದುಡಿದು ಕರ್ನಾಟಕದ ಪರಂಪರೆಯಲ್ಲಿ ಜಾನಪದಕ್ಕೊಂದು ವಿಶಿಷ್ಟ ಸ್ಥಾನ ಗಳಿಸಿಕೊಟ್ಟ ನಾಗೇಗೌಡರು ಜಾನಪದಲೋಕದೊಂದ ಮರೆಯಾದದ್ದು ೨೦೦೫ ರ ಸೆಪ್ಟೆಂಬರ್ ೨೨ ರಂದು
ಉಲ್ಲೇಖ
ವರ್ಗ:ಜಾನಪದ ಸಾಹಿತ್ಯ ವರ್ಗ:ಲೇಖಕರು
ಕಿಲಾಡಿ ಅಳಿಯ
ವರ್ಗ:ವರ್ಷ-೧೯೮೫ ಕನ್ನಡಚಿತ್ರಗಳು
ಶ್ರೀನಿವಾಸ್ ಕುಲಕರ್ಣಿ
ಶ್ರೀನಿವಾಸ್ ರಾಮಚಂದ್ರ ಕುಲಕರ್ಣಿ (ಜನನ ೧೯೫೬) ಯುಎಸ್ ಮೂಲದ ಖಗೋಳ ವಿಜ್ಞಾನಿ ಭಾರತದಲ್ಲಿ ಹುಟ್ಟಿ ಬೆಳೆದವರು. ಇವರು ಪ್ರಸ್ತುತ ಕ್ಯಾಲಿಫೋರ್ನಿಯಾ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಖಗೋಳವಿಜ್ಞಾನ ಮತ್ತು ಗ್ರಹ ವಿಜ್ಞಾನದ ಪ್ರಾಧ್ಯಾಪಕರಾಗಿದ್ದಾರೆ, ಮತ್ತು ಇವರು ಕ್ಯಾಲಿಫೋರ್ನಿಯಾ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಕ್ಯಾಲ್ಟೆಕ್ ಆಪ್ಟಿಕಲ್ ಅಬ್ಸರ್ವೇಟರಿ (ಸಿಒಒ) ನಿರ್ದೇಶಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ, ಈ ಸಾಮರ್ಥ್ಯದಲ್ಲಿ ಇವರು ಇತರ ದೂರದರ್ಶಕಗಳ ನಡುವೆ ಪಾಲೋಮರ್ ಮತ್ತು ಕೆಕ್ ಅನ್ನು ನೋಡಿಕೊಳ್ಳುತ್ತಾರೆ. ಇವರು ಹಲವಾರು ಪ್ರಶಸ್ತಿಗಳು ಮತ್ತು ಗೌರವಗಳನ್ನು ಪಡೆದಿದ್ದಾರೆ.
ಕುಲಕರ್ಣಿ ಸುಧಾ ಮೂರ್ತಿಯ ಸಹೋದರ ಮತ್ತು ಇನ್ಫೋಸಿಸ್ ಸಂಸ್ಥಾಪಕ ನಾರಾಯಣ ಮೂರ್ತಿಯ ಸೋದರ ಮಾವ. ಇವರು ೨೦೦೯ ರಿಂದ ಭೌತಿಕ ವಿಜ್ಞಾನ ವಿಭಾಗಕ್ಕೆ ಇನ್ಫೋಸಿಸ್ ಪ್ರಶಸ್ತಿಗಾಗಿ ತೀರ್ಪುಗಾರರ ಅಧ್ಯಕ್ಷರಾಗಿದ್ದಾರೆ.
ಆರಂಭಿಕ ಜೀವನ ಮತ್ತು ಶಿಕ್ಷಣ
ಶ್ರೀನಿವಾಸ್ ಆರ್. ಕುಲಕರ್ಣಿ ಇವರು ಅಕ್ಟೋಬರ್ ೪, ೧೯೫೬ ರಂದು ಮಹಾರಾಷ್ಟ್ರದ ಕುರುಂದವಾಡ್ ಎಂಬ ಸಣ್ಣ ಪಟ್ಟಣದಲ್ಲಿ ಕನ್ನಡ ಮಾತನಾಡುವ ಮಾಧ್ವಾ ಬ್ರಾಹ್ಮಣ ಕುಟುಂಬದಲ್ಲಿ ಜನಿಸಿದರು.ಇವರ ತಂದೆ, ಡಾ. ಆರ್. ಹೆಚ್. ಕುಲಕರ್ಣಿ, ಹುಬ್ಬಳ್ಳಿ ಮೂಲದ ಶಸ್ತ್ರಚಿಕಿತ್ಸಕರಾಗಿದ್ದರು ಮತ್ತು ಇವರ ತಾಯಿ ವಿಮಲಾ ಕುಲಕರ್ಣಿಯವರು ಮನೆಮಾತಾಗಿದ್ದರು. ಇವರು ನಾಲ್ಕು ಮಕ್ಕಳಲ್ಲಿ ಒಬ್ಬರಾಗಿದ್ದಾರೆ ಮತ್ತು ಮೂವರು ಸಹೋದರಿಯರನ್ನು ಹೊಂದಿದ್ದಾರೆ, ಅವುಗಳೆಂದರೆ ಸುನಂದ ಕುಲಕರ್ಣಿ, ಸುಧಾ ಮೂರ್ತಿ (ಇನ್ಫೋಸಿಸ್ ಸಂಸ್ಥಾಪಕ ನಾರಾಯಣ ಮೂರ್ತಿ ಅವರ ಪತ್ನಿ) ಮತ್ತು ಜೈಶ್ರೀ ದೇಶಪಾಂಡೆ (ಗುರುರಾಜ್ ದೇಶಪಾಂಡೆ ಅವರ ಪತ್ನಿ).
ಕುಲಕರ್ಣಿ ಮತ್ತು ಇವರ ಸಹೋದರಿಯರು ಕರ್ನಾಟಕದ ಹುಬ್ಬಳ್ಳಿಯಲ್ಲಿ ಬೆಳೆದರು ಮತ್ತು ಅಲ್ಲಿನ ಸ್ಥಳೀಯ ಶಾಲೆಗಳಲ್ಲಿ ತಮ್ಮ ಶಾಲಾ ಶಿಕ್ಷಣವನ್ನು ಪಡೆದರು. ಇವರು 1978 ರಲ್ಲಿ ದೆಹಲಿಯ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಿಂದ ಭೌತಶಾಸ್ತ್ರದಲ್ಲಿ ಎಂಎಸ್ (ಇಂಟಿಗ್ರೇಟೆಡ್ ಸ್ನಾತಕೋತ್ತರ ಕೋರ್ಸ್) ಪಡೆದರು ಮತ್ತು ಇವರ ಪಿಎಚ್‌ಡಿ. 1983 ರಲ್ಲಿ ಬರ್ಕ್ಲಿಯ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯದಿಂದ.
ಅಂತಾರಾಷ್ಟ್ರೀಯ ಪತ್ರಿಕಾ ಸಂಸ್ಥೆ
ಉಲ್ಲೇಖ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಪತ್ರಿಕೋದ್ಯಮ ವರ್ಗ:ಅಂತರರಾಷ್ಟ್ರೀಯ ಸಂಘಟನೆಗಳು
ಶ್ರೀನಿವಾಸ್ ಕುಲಕರ್ಣಿ
ವೃತ್ತಿ
೧೯೮೭ ರಲ್ಲಿ, ಕುಲಕರ್ಣಿ ಕ್ಯಾಲಿಫೋರ್ನಿಯಾ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಅಧ್ಯಾಪಕರಾಗಿ ಸ್ಥಾನ ಪಡೆದರು. ಇವರ ವೆಬ್‌ಸೈಟ್ ಪ್ರಕಾರ, ಇವರು ೨೦೧೬ ರ ಅಂತ್ಯದ ವೇಳೆಗೆ ೬೪ ಯುವ ವಿದ್ವಾಂಸರಿಗೆ ಮಾರ್ಗದರ್ಶನ ನೀಡಿದ್ದಾರೆ.
ಕುಲಕರ್ಣಿ ಖಗೋಳವಿಜ್ಞಾನದೊಳಗೆ ಹೊಸ ಉಪ-ಕ್ಷೇತ್ರಗಳನ್ನು ತೆರೆಯುವ ಪ್ರಮುಖ ಆವಿಷ್ಕಾರಗಳನ್ನು ಮಾಡಲು ಹೆಸರುವಾಸಿಯಾಗಿದ್ದಾರೆ, ವೀಕ್ಷಣೆಯಲ್ಲಿ ವ್ಯಾಪಕವಾದ ತರಂಗಾಂತರವನ್ನು ಬಳಸುತ್ತಾರೆ. ಇವರ ಪತ್ರಿಕೆಗಳು ಈ ಕೆಳಗಿನ ಕ್ಷೇತ್ರಗಳನ್ನು ಒಳಗೊಂಡಿವೆ ಎಂದು ಎಡಿಎಸ್ ತೋರಿಸುತ್ತದೆ: (೧) ಕ್ಷೀರಪಥ ಗ್ಯಾಲಕ್ಸಿ, (೨) ಪಲ್ಸಾರ್‌ಗಳು, ಮಿಲಿಸೆಕೆಂಡ್ ಪಲ್ಸಾರ್‌ಗಳು ಮತ್ತು ಗೋಳಾಕಾರದ ಕ್ಲಸ್ಟರ್ ಪಲ್ಸಾರ್‌ಗಳು, (೩) ಕಂದು ಕುಬ್ಜರು ಮತ್ತು ಇತರ ಉಪ-ನಾಕ್ಷತ್ರಿಕ ವಸ್ತುಗಳು, (೪) ಮೃದು ಗಾಮಾ -ರೇ ರಿಪೀಟರ್‌ಗಳು, (೫) ಗಾಮಾ-ರೇ ಸ್ಫೋಟಗಳು ಮತ್ತು (೬) ಆಪ್ಟಿಕಲ್ ಟ್ರಾನ್ಸ್‌ಶಿಯಂಟ್‌ಗಳು. ಖಗೋಳಶಾಸ್ತ್ರದ ಈ ಉಪ ಕ್ಷೇತ್ರಗಳಲ್ಲಿ ಅವರು ಮಹತ್ವದ ಕೊಡುಗೆಗಳನ್ನು ನೀಡಿದರು.
ಪ್ರಮುಖ ಆವಿಷ್ಕಾರಗಳು
ಇವರು ಪದವಿ ವಿದ್ಯಾರ್ಥಿಯಾಗಿದ್ದಾಗ ಡೊನಾಲ್ಡ್ ಬ್ಯಾಕರ್ ಮತ್ತು ಸಹೋದ್ಯೋಗಿಗಳೊಂದಿಗೆ ಪಿಎಸ್ಆರ್ ಬಿ ೧೯೩೭ + ೨೧ ಎಂಬ ಮೊದಲ ಮಿಲಿಸೆಕೆಂಡ್ ಪಲ್ಸರ್ ಅನ್ನು ಕಂಡುಹಿಡಿದರು. ೧೯೮೬ ರಲ್ಲಿ, ಇವರು ಕ್ಯಾಲಿಫೋರ್ನಿಯಾ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಮಿಲಿಕನ್ ಫೆಲೋ ಆಗಿದ್ದಾಗ ಬೈನರಿ ಪಲ್ಸಾರ್‌ಗಳ ಮೊದಲ ಆಪ್ಟಿಕಲ್ ಪ್ರತಿರೂಪವನ್ನು ಕಂಡುಕೊಂಡರು, ಸೂಪರ್ ಕಂಪ್ಯೂಟರ್ ಅನ್ನು ಬಳಸಿಕೊಂಡು ೧೯೮೭ ರಲ್ಲಿ ಮೊದಲ ಗ್ಲೋಬ್ಯುಲರ್ ಕ್ಲಸ್ಟರ್ ಪಲ್ಸರ್ ಅನ್ನು ಕಂಡುಹಿಡಿಯುವಲ್ಲಿ ಇವರು ಪ್ರಮುಖ ಪಾತ್ರ ವಹಿಸಿದರು.
ಎನ್ಆರ್ಎಒನಲ್ಲಿ ಡೇಲ್ ಫ್ರೇಲ್ ಮತ್ತು ಐಎಸ್ಎಎಸ್ನಲ್ಲಿ ತೋಶಿಯೊ ಮುರಕಾಮಿ ಮತ್ತು ಇವರ ಸಹೋದ್ಯೋಗಿಗಳು (ಆ ಸಮಯದಲ್ಲಿ ಯಾಸುವೊ ​​ತನಕಾ ನೇತೃತ್ವದಲ್ಲಿದ್ದ ಜಾಕ್ಸಾದ ಪೂರ್ವವರ್ತಿ) ಕುಲ್ಕರ್ಣಿ ಮೃದು ಗಾಮಾ-ರೇ ರಿಪೀಟರ್ಗಳು ಸೂಪರ್ನೋವಾ ಅವಶೇಷಗಳೊಂದಿಗೆ ಸಂಬಂಧಿಸಿದ ನ್ಯೂಟ್ರಾನ್ ನಕ್ಷತ್ರಗಳು ಎಂದು ತೋರಿಸಿದರು. ಈ ಆವಿಷ್ಕಾರವು ಅಂತಿಮವಾಗಿ ಮ್ಯಾಗ್ನೆಟಾರ್ಸ್ ಎಂದು ಕರೆಯಲ್ಪಡುವ ಅತಿ ಹೆಚ್ಚು ಕಾಂತಕ್ಷೇತ್ರವನ್ನು ಹೊಂದಿರುವ ನ್ಯೂಟ್ರಾನ್ ನಕ್ಷತ್ರಗಳು ಮೃದುವಾದ ಗಾಮಾ-ರೇ ಪುನರಾವರ್ತಕಗಳಾಗಿವೆ ಎಂಬ ತಿಳುವಳಿಕೆಗೆ ಕಾರಣವಾಯಿತು.
ಇವರು ಮುನ್ನಡೆಸಿದ ಕ್ಯಾಲ್ಟೆಕ್-ಎನ್ಆರ್ಒಒ ತಂಡವು ೧೯೯೭ ರಲ್ಲಿ ಗಾಮಾ-ಕಿರಣ ಸ್ಫೋಟಗಳು ಹೆಚ್ಚುವರಿ ಗ್ಯಾಲಕ್ಸಿಯ ಮೂಲಗಳಿಂದ ಬಂದವು ಎಂದು ತೋರಿಸಿಕೊಟ್ಟವು, ಮತ್ತು ಆಪ್ಟಿಕಲ್ ಪ್ರತಿರೂಪಗಳನ್ನು ಗುರುತಿಸಿತು. ಇವರ ಸಂಶೋಧನೆಯು ಗಾಮಾ-ಕಿರಣ ಸ್ಫೋಟಗಳ ಮೂಲಗಳ ವಿವರವಾದ ಅಧ್ಯಯನಗಳನ್ನು ಪ್ರಾರಂಭಿಸಿತು ಮತ್ತು ಜಾನ್ ವ್ಯಾನ್ ಪ್ಯಾರಾಡಿಜ್ ನೇತೃತ್ವದ ಯುರೋಪಿಯನ್ ತಂಡದೊಂದಿಗೆ.
ಇವರು ಕ್ಯಾಲ್ಟೆಕ್ ತಂಡದ ಸದಸ್ಯರಾಗಿದ್ದರು, ಇವರು ೧೯೯೪ ರಲ್ಲಿ ಗ್ಲಿಸೀ ೨೨೯ ಎಂಬ ನಕ್ಷತ್ರದ ಸುತ್ತ ಪರಿಭ್ರಮಿಸಿದ ಮೊದಲ ನಿರಾಕರಿಸಲಾಗದ ಕಂದು ಕುಬ್ಜವನ್ನು ಗಮನಿಸಿದರು.
ಇವರ ಇತ್ತೀಚಿನ ಕೆಲಸವು ಪಾಲೋಮರ್ ಅಸ್ಥಿರ ಕಾರ್ಖಾನೆಯನ್ನು ಒಳಗೊಂಡಿತ್ತು, ಇದು ಸೂಪರ್ಲುಮಿನಸ್ ಸೂಪರ್ನೋವಾ, ಕ್ಯಾಲ್ಸಿಯಂ ಭರಿತ ಸೂಪರ್ನೋವಾ, ಮತ್ತು ಪ್ರಕಾಶಮಾನವಾದ ಕೆಂಪು ನೋವಾದಂತಹ ಆಪ್ಟಿಕಲ್ ಅಸ್ಥಿರತೆಯ ಹೊಸ ಗುಂಪುಗಳನ್ನು ಗುರುತಿಸುವಲ್ಲಿ ಯಶಸ್ವಿಯಾಗಿದೆ.
ಇವರ ಖಗೋಳ ಸಂಶೋಧನೆಯ ಯಶಸ್ಸು ೬೩ ನೇಚರ್ ಲೆಟರ್ಸ್, ೭ ಸೈನ್ಸ್ ಲೆಟರ್ಸ್ ಮತ್ತು ಎಡಿಎಸ್ ಪ್ರಕಾರ, ೨೦೧೫ ರ ಅಂತ್ಯದ ವೇಳೆಗೆ ಇವರ ಹೆಸರನ್ನು ಹೊಂದಿರುವ ೪೭೯ ತೀರ್ಪು ಪಡೆದ ವೈಜ್ಞಾನಿಕ ಲೇಖನಗಳಿಂದ ಸ್ಪಷ್ಟವಾಗಿದೆ. ಖಗೋಳಶಾಸ್ತ್ರಕ್ಕೆ ಇವರು ನೀಡಿದ ಕೊಡುಗೆಯನ್ನು ಗುರುತಿಸಿ, ಇವರಿಗೆ ೨೦೧೭ ರಲ್ಲಿ ಡಾನ್ ಡೇವಿಡ್ ಪ್ರಶಸ್ತಿ ನೀಡಲಾಯಿತು.
ಪ್ರಶಸ್ತಿಗಳು ಮತ್ತು ಗೌರವಗಳು
೨೦೧೭ ರಲ್ಲಿ, ಖಗೋಳಶಾಸ್ತ್ರಕ್ಕೆ ನೀಡಿದ ಕೊಡುಗೆಗಾಗಿ ಇವರಿಗೆ ಡಾನ್ ಡೇವಿಡ್ ಪ್ರಶಸ್ತಿ ನೀಡಲಾಯಿತು. ೨೦೧೭ ರಲ್ಲಿ, ಇವರು ಭೌತ ವಿಜ್ಞಾನದಲ್ಲಿ ಸಂಶೋಧನೆಗಾಗಿ ಇನ್ಫೋಸಿಸ್ ಪ್ರಶಸ್ತಿಯನ್ನು ಪಡೆದರು. ೧೯೯೨ ರಲ್ಲಿ ಎನ್‌ಎಸ್‌ಎಫ್‌ನ ಅಲನ್ ಟಿ. ವಾಟರ್‌ಮ್ಯಾನ್ ಪ್ರಶಸ್ತಿ, ೧೯೯೧ ರಲ್ಲಿ ಅಮೇರಿಕನ್ ಖಗೋಳ ವಿಜ್ಞಾನ ಸಂಘದಿಂದ ಹೆಲೆನ್ ಬಿ. ವಾರ್ನರ್ ಪ್ರಶಸ್ತಿ, ೨೦೦೨ ರಲ್ಲಿ ಜಾನ್ಸ್ಕಿ ಪ್ರಶಸ್ತಿ ಮತ್ತು ಡಾನ್ ಸೇರಿದಂತೆ ಅನೇಕ ಪ್ರಶಸ್ತಿಗಳು ಮತ್ತು ಗೌರವಗಳನ್ನು ಕುಲಕರ್ಣಿ ಪಡೆದಿದ್ದಾರೆ. ೨೦೧೭ ರಲ್ಲಿ ಡೇವಿಡ್ ಪ್ರಶಸ್ತಿ. ೨೦೧೫ ರಲ್ಲಿ, ಇವರು ನೆದರ್ಲೆಂಡ್ಸ್‌ನ ರಾಡ್‌ಬೌಡ್ ವಿಶ್ವವಿದ್ಯಾಲಯದಿಂದ ಗೌರವ ಡಾಕ್ಟರೇಟ್ ಪಡೆದರು.
ಕ್ಷೇತ್ರಕ್ಕೆ ಸೇವೆಗಳು
ಕುಲಕರ್ಣಿ ೨೦೦೯ ರಿಂದ ಭೌತಿಕ ವಿಜ್ಞಾನ ವಿಭಾಗಕ್ಕಾಗಿ ಇನ್ಫೋಸಿಸ್ ಪ್ರಶಸ್ತಿಗಾಗಿ ತೀರ್ಪುಗಾರರ ಅಧ್ಯಕ್ಷರಾಗಿದ್ದಾರೆ. ಬಹುಮಾನವನ್ನು ಇನ್ಫೋಸಿಸ್ ಫೌಂಡೇಶನ್ ನೀಡಿದ್ದು, ಅವರ ಸಂಸ್ಥಾಪಕ ಕುಲಕರ್ಣಿಯ ಸೋದರ ಮಾವ ನಾರಾಯಣ ಮೂರ್ತಿ.
ಕುಲಕರ್ಣಿ ಜಗತ್ತಿನ ನಾಲ್ಕು ರಾಷ್ಟ್ರೀಯ ಅಕಾಡೆಮಿಗಳ ಸದಸ್ಯರಾಗಿದ್ದಾರೆ. ಅವರು ೨೦೦೧ ರಲ್ಲಿ ಲಂಡನ್‌ನ ರಾಯಲ್ ಸೊಸೈಟಿಯ ಫೆಲೋ ಆಗಿ ಆಯ್ಕೆಯಾದರು, ೨೦೦೩ ರಲ್ಲಿ ಯುನೈಟೆಡ್ ಸ್ಟೇಟ್ಸ್ ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸಸ್‌ನ ಸದಸ್ಯರಾಗಿದ್ದರು, ೨೦೧೨ ರಲ್ಲಿ ಇಂಡಿಯನ್ ಅಕಾಡೆಮಿ ಆಫ್ ಸೈನ್ಸಸ್‌ನ ಗೌರವ ಸಹೋದ್ಯೋಗಿ, ಮತ್ತು ಸೆಪ್ಟೆಂಬರ್ ೧೨, ೨೦೧೬ ರಂದು ರಾಯಲ್ ನೆದರ್ಲ್ಯಾಂಡ್ಸ್ ಅಕಾಡೆಮಿ ಆಫ್ ಆರ್ಟ್ಸ್ ಅಂಡ್ ಸೈನ್ಸಸ್‌ನ ವಿದೇಶಿ ಸದಸ್ಯ.
ಕೆಯಾನೂ ರೀವ್ಸ್
ಕೆಯಾನೂ ಚಾರ್ಲ್ಸ್ ರೀವ್ಸ್ ([ಕೆ-ಆ-ನೂ, ಇದನ್ನು ಆಗಾಗ ಕೀ-ಆ-ನೂ ಎಂದು ತಪ್ಪಾಗಿ ಉಚ್ಚರಿಸಲಾಗುತ್ತದೆ] ಜನನ ಸೆಪ್ಟೆಂಬರ್ 2, 1964), ಈತ ಕೆನಡಾದ ನಟನಾಗಿದ್ದು, ಬಿಲ್ ಎಂಡ್ ಟೆಡ್ಸ್ ಎಕ್ಸ್‌ಲೆಂಟ್ ಅಡ್ವೆಂಚರ್ (ಇದು ಕೊನೆಗೆ ಆ ಪಂಥದ ಒಂದು ಅತ್ಯುತ್ತಮ ಕೃತಿ ಎನ್ನಿಸಿಕೊಂಡಿತು) ನಲ್ಲಿ ತನ್ನ ಸ್ಪೇಸ್ಡ್-ಔಟ್ ಮೆಟಲ್‌ಹೆಡ್ ಪಾತ್ರದಿಂದ ಗುರುತಿಕೊಂಡವ. ಮತ್ತು ಈ ಎರಡು ಆರ್ಥಿಕವಾಗಿ ಹಾಗೂ ವಿಮರ್ಶೆಯ ದೃಷ್ಠಿಯಿಂದ ಉತ್ತಮವೆನಿಸಿಕೊಂಡ ಸಾಹಸ ಚಲನಚಿತ್ರಗಳಲ್ಲಿ ನಟಿಸಿ ಪ್ರಸಿದ್ಧಿಯಾದವ: "ಟಿಕ್ಕಿಂಗ್ ಟೈಮ್ ಬಾಂಬ್" ಎಂಬ ಥ್ರಿಲ್ಲರ್ ಚಿತ್ರ ಸ್ಪೀಡ್ ಮತ್ತು ವೈಜ್ಞಾನಿಕ ಕಲ್ಪನೆ-ಸಾಹಸದ ದ ಮಾಟ್ರಿಕ್ಸ್ ಚಿತ್ರತ್ರಯಗಳು. ಈತ ಅತ್ಯಂತ ಪ್ರಸಿದ್ಧರಾದ ನಿರ್ದೇಶಕರ ಅಡಿಯಲ್ಲಿ ಅಂದರೆ ಸ್ಟೆಫನ್ ಫ್ರಿಯರ್ಸ್ (1988 ರ ಸಮಯದ ಚಿತ್ರ ಡೇಂಜರಸ್ ಲಯೇಶನ್ಸ್ ); ಗುಸ್ ವ್ಯಾನ್ ಸ್ಯಾಂಟ್ (ಕೆಚ್ಚೆದೆಯ 1991ರ ಸ್ವತಂತ್ರ ಚಲನಚಿತ್ರ ಮೈ ಓನ್ ಪ್ರೈವೇಟ್ ಇದಾಹೋ (ವ್ಯಾನ್ ಸ್ಯಾಂಟ್ ಅವರೇ ಬರೆದಿದ್ದಾರೆ)); ಮತ್ತು ಬರ್ನಾರ್ಡೋ ಮರ್ಟೋಲ್ಯೂಕಿ (1993 ರ ಚಲನಚಿತ್ರ ಲಿಟಲ್ ಬುದ್ಧ ) ಮುಂತಾದವರೊಡನೆ ಕೆಲಸ ಮಾಡಿದ್ದಾನೆ. ಆತ ರೂಕಿ FBI ಏಜೆಂಟ್ ಆಗಿ ನಟಿಸಿದ 1991 ರ ಸರ್ಫ್ ಡ್ರಾಮಾ ಪಾಯಿಂಟ್ ಬ್ರೇಕ್ (ಪ್ಯಾಟ್ರಿಕ್ ಸ್ವೇಜ್‌ಜೊತೆಗೆ ನಟಿಸಿದ್ದಾನೆ) ಚಲನಚಿತ್ರವನ್ನು ಶ್ಲಾಘಿಸಿದ ದ ನ್ಯೂ‌ಯಾರ್ಕ್ ಟೈಮ್ಸ್ ಪತ್ರಿಕೆಯ ವಿಮರ್ಶಕಿ ಜೇನೆಟ್ ಮ್ಯಾಸ್ಲಿನ್, ರೀವ್ಸ್ "...ಗಮನಾರ್ಹವಾದ ಸಂಯಮ ಮತ್ತು ವೈಶಾಲ್ಯತೆಯನ್ನು ಪ್ರದರ್ಶಿಸಿದ್ದಾನೆ", ಎಂದು ಹೇಳಿದ್ದಾರೆ.
ಇಂಡಿಯನ್‌ ಇನ್‌ಸ್ಟಿಟ್ಯೂಟ್‌ ಆಫ್‌ ಮ್ಯಾನೇಜ್‌ಮೆಂಟ್‌ ಬೆಂಗಳೂರು
ಇಂಡಿಯನ್‌ ಇನ್‌ಸ್ಟಿಟ್ಯೂಟ್‌ ಆಫ್‌ ಮ್ಯಾನೇಜ್‌ಮೆಂಟ್‌ ಬೆಂಗಳೂರು (IIMB)(ಕನ್ನಡ:ಭಾರತೀಯ ವ್ಯವಸ್ಥಾಪ್ರಬಂಧ ಸಂಸ್ಥೆ), ಭಾರತದ ಪ್ರಮುಖ ವ್ಯವಸ್ಥಾಪ್ರಬಂಧ ಸಂಸ್ಥೆಗಳಲ್ಲಿ ಒಂದೆನಿಸಿದೆ. ಇದು 1973ರಲ್ಲಿ ಸ್ಥಾಪನೆಯಾಯಿತು. ಇತ್ತೀಚಿನ 2010ರ QS ಗ್ಲೋಬಲ್ 200 ಬಿಸ್ನೆಸ್ ಸ್ಕೂಲ್ಸ್ ರಿಪೋರ್ಟ್ ಪ್ರಕಾರ IIM B, ಅಗ್ರ 5 ಏಷಿಯಾ-ಪೆಸಿಫಿಕ್ B-ಶಾಲೆಗಳಲ್ಲಿ(ಶಿಕ್ಷಣ ಸಂಸ್ಥೆಗಳಲ್ಲಿ) ಭಾರತದ ಏಕೈಕ ವಾಣಿಜ್ಯ ಶಾಲೆಯೆಂದು ಶ್ರೇಣೀಕರಣಗೊಂಡಿದೆ. ವಿಶ್ವಾದ್ಯಂತ ಇರುವ 'ಅಗ್ರ-ಐದು' ಪ್ರಾದೇಶಿಕ ವಿಶ್ವವಿದ್ಯಾಲಯಗಳೊಳಗೆ GMATನಲ್ಲಿ ಸರಾಸರಿ ಅತ್ಯಧಿಕ ಅಂಕಗಳನ್ನು ಇಲ್ಲಿನ ವಿದ್ಯಾರ್ಥಿಗಳು ಗಳಿಸಿದ್ದಾರೆ. . ಎಡ್ಯೂನಿವರ್ಸಲ್, ಪ್ಯಾರಿಸ್, IIMBಯನ್ನು ಮಧ್ಯ ಏಷಿಯಾ, ಮಧ್ಯ ಪ್ರಾಚ್ಯ ಮತ್ತು ದಕ್ಷಿಣ ಏಷಿಯಾದ #1 ವಾಣಿಜ್ಯ ಶಾಲೆಯೆಂದೂ ಹಾಗು ವಿಶ್ವಾದ್ಯಂತ ಇರುವ ಅಗ್ರ 27 ಶಾಲೆಗಳಲ್ಲಿ ಒಂದೆಂದು ಶ್ರೇಣೀಕರಿಸಿದೆ. IIMB, ಯುರೋಪಿಯನ್ ಕ್ವಾಲಿಟಿ ಇಂಪ್ರೂವ್ಮೆಂಟ್ ಸಿಸ್ಟಂ (EQUIS)ನ ದೃಢೀಕರಣವನ್ನೂ ಸಹ ಪಡೆದಿದೆ. ಇದನ್ನು ಯುರೋಪಿಯನ್ ಫೌಂಡೆಶನ್ ಫಾರ್ ಮ್ಯಾನೇಜ್ಮೆಂಟ್ ಎಜುಕೇಶನ್ (EFMD) ಪರಿಚಯಿಸಿತು.
ಕೆಯಾನೂ ರೀವ್ಸ್
ಚಲನಚಿತ್ರಗಳಲ್ಲದೇ, ರೀವ್ಸ್ ನಾಟಕಗಳಲ್ಲಿ ಸಹಾ ನಟಿಸಿದ್ದಾನೆ. ಮ್ಯಾನಿತೋಬಾ ಥೀಯೇಟರ್ ಸೆಂಟರ್ ನಿರ್ಮಿಸಿದ ಹ್ಯಾಮ್ಲೆಟ್ ನಾಟಕದಲ್ಲಿ ಆತನ ಶೀರ್ಷಿಕೆ ಪಾತ್ರದ ನಟನೆಯನ್ನು ಸಂಡೆ ಟೈಮ್ಸ್ ಪತ್ರಿಕೆಯ ರೋಜರ್ ಲೇವಿಸ್ ಪ್ರಶಂಸಿಸಿ, "...ನಾನು ನೋಡಿದ ಅತ್ಯಂತ ಶ್ರೇಷ್ಠವಾದ ಮೂವರು ಹ್ಯಾಮ್ಲೆಟ್‌ಗಳಲ್ಲಿ ರೀವ್ಸ್ ಒಬ್ಬನಾಗಿದ್ದಾನೆ. ಇದಕ್ಕೆ ಒಂದು ಸರಳವಾದ ಕಾರಣವೆಂದರೆ, *ಆತ* ಹ್ಯಾಮ್ಲೆಟ್ ಆಗಿದ್ದಾನೆ." ಜನವರಿ 31, 2005ರಂದು ರೀವ್ಸ್ ಹಾಲಿವುಡ್ ವಾಕ್ ಆಫ್ ಫೇಮ್‌ನಲ್ಲಿ ತನ್ನ ಹೆಸರಿನ ತಾರೆಯೊಂದನ್ನು ಪಡೆದುಕೊಂಡಿದ್ದಾನೆ. 2006 ರಲ್ಲಿ ನಡೆದ ET ಆನ್‌ಲೈನ್ ಸರ್ವೆಯಲ್ಲಿ, ಆತ "ಉನ್ನತವಾದ ಹತ್ತು ಅಮೇರಿಕಾದ ಅತ್ಯಂತ ಪ್ರೀತಿಯ ತಾರೆಗಳಲ್ಲಿ" ಸ್ಥಾನ ಪಡೆದುಕೊಂಡಿದ್ದಾನೆ.
ಇಂಡಿಯನ್‌ ಇನ್‌ಸ್ಟಿಟ್ಯೂಟ್‌ ಆಫ್‌ ಮ್ಯಾನೇಜ್‌ಮೆಂಟ್‌ ಬೆಂಗಳೂರು
ಆಂಟ್ರಾಪ್ರನರ್ಶಿಪ್ ಇನ್ಕ್ಯೂಬೇಶನ್ ಸೆಂಟರ್ - NSRCEL (ಉದ್ಯಮ ಅಭಿವೃದ್ಧಿಯ ಚಿಂತನಾಶೀಲ ಶಿಕ್ಷಣ)
IIM ಬೆಂಗಳೂರು, N S ರಾಘವನ್ ಸೆಂಟರ್ ಫಾರ್ ಆಂಟ್ರಪ್ರನಿರಲ್ ಲರ್ನಿಂಗ್ ಮೂಲಕ ಬೆಳವಣಿಗೆಯ ಆರಂಭಿಕ ಹಂತದಲ್ಲಿರುವ ಹಲವಾರು ಉದ್ಯಮಗಳಿಗೆ ನೆರವನ್ನೂ ಸಹ ನೀಡುತ್ತಿದೆ. ಕಾರ್ಯರೂಪಕ್ಕೆ ಬರುವ ಆರಂಭಿಕ ಉದ್ಯಮಗಳು ತಮ್ಮ ವ್ಯಾಪಾರಿ ಯೋಜನೆಗಳನ್ನು ಇಲ್ಲಿ ಸಲ್ಲಿಸಬೇಕು. ಈ ರೀತಿ ಸಲ್ಲಿಸಲಾದ ಯೋಜನಾ ವರದಿಗಳನ್ನು ಯಶಸ್ವೀ ಉದ್ದಿಮೆದಾರರು ಹಾಗು ಪ್ರಾಧ್ಯಾಪಕರನ್ನು ಒಳಗೊಂಡ ಒಂದು ಪ್ರಬುದ್ದ ಸಮಿತಿಯು ವಿಮರ್ಶಿಸುತ್ತದೆ. ಆಯ್ಕೆಯಾದ ಉದ್ಯಮಗಳಿಗೆ ಸ್ಥಳ ಮತ್ತು ಬೆಳವಣಿಗೆಗೆ ನೆರವು ನೀಡುವುದರ ಜೊತೆಗೆ ಅವರ ಈ ಸಾಹಸಕ್ಕೆ ಉದ್ಯಮದ ಆರಂಭಿಕ ಹಂತಗಳಲ್ಲಿ ಪ್ರೋತ್ಸಾಹ ನೀಡಲಾಗುತ್ತದೆ.
ಕೆಯಾನೂ ರೀವ್ಸ್
ಪ್ರಾರಂಭದ ಜೀವನ
ರೀವ್ಸ್ ಚಿಕ್ಕವರಿದ್ದಾಗ ಅನೇಕ ಬಾರಿ ಪ್ರಪಂಚದ ಹಲವಾರು ಕಡೆ ಹೋಗಿದ್ದರು ಮತ್ತು ಬೇರೆ ಬೇರೆ ಮಲತಂದೆಯರ ಜೊತೆ ಇರುತ್ತಿದ್ದರು. 1966ರಲ್ಲಿ ಇವರ ತಂದೆ ಹಾಗೂ ತಾಯಿ ವಿವಾಹ ವಿಚ್ಛೇದನ ಪಡೆದ ನಂತರ ಇವರ ತಾಯಿ ವಸ್ತ್ರವಿನ್ಯಾಸಕಿಯಾದಳು ಮತ್ತು ಕುಟುಂಬವನ್ನು ಆಸ್ಟ್ರೇಲಿಯಾಕ್ಕೆ ವರ್ಗಾಯಿಸಿದಳು. ಅದರ ನಂತರ ನ್ಯೂ‌ಯಾರ್ಕ್ ನಗರಕ್ಕೆ ಕುಟುಂಬ ವರ್ಗವಾಯಿತು. ಅಲ್ಲಿ ಆಕೆ ಪೌಲ್ ಆರೋನ್ ಎಂಬ ಬ್ರಾಡ್ ವೇ ಮತ್ತು ಹಾಲಿವುಡ್ ನಿರ್ದೇಶಕನನ್ನು ಮದುವೆಯಾದಳು. ದಂಪತಿಗಳು ಟೊರಂಟೊಗೆ ತೆರಳಿದರು ಆದರೆ 1971ರಲ್ಲಿ ವಿವಾಹ ವಿಚ್ಛೇದನ ಪಡೆದರು. ರೀವ್ಸ್‌ರ ತಾಯಿ 1976ರಲ್ಲಿ ರಾಬರ್ಟ್ ಮಿಲ್ಲರ್ ಎಂಬ ರಾಕ್ ಪ್ರವರ್ತಕನನ್ನು ಮದುವೆಯಾದಳು ಮತ್ತು 1980ರಲ್ಲಿ ಇವರು ವಿವಾಹವಿಚ್ಛೇದನ ಪಡೆದರು. ಮುಂದೆ ಆಕೆ ತನ್ನ 4ನೆಯ ಗಂಡ ಜಾಕ್ ಬಾಂಡ್ ಎಂಬ ಕೂದಲು ಕತ್ತರಿಸಿ ಅಲಂಕರಿಸುವವನನ್ನು ಮದುವೆಯಾದಳು ಮತ್ತು ಈ ಮದುವೆಯೂ ಕೂಡ 1994ರಲ್ಲಿ ಮುರಿದುಬಿತ್ತು. ರೀವ್ಸ್ ಮತ್ತು ಅವರ ಸಹೋದರಿಯ ಪ್ರಾಥಮಿಕ ಬೆಳವಣಿಗೆ ಟೊರಂಟೊ ನಗರದಲ್ಲಿ ಆವರ ಅಜ್ಜಿ ತಾತ, ದಾದಿಯರೊಂದಿಗೆ ಆಯಿತು. 5 ವರ್ಷಗಳಲ್ಲಿ ಆತ ಮಾಧ್ಯಮಿಕ ಶಾಲೆಗಳಲ್ಲಿ ಭರ್ತಿಯಾದರು, ಇದರಲ್ಲಿ ಎಟೊಬಿಕೊಕೆ ಸ್ಕೂಲ್ ಆಫ್ ಆರ್ಟ್ಸ್‌ ಕೂಡ ಒಂದು, ಮತ್ತು ಮುಂದೆ ಇವರು ಈ ಶಾಲೆಯಿಂದ ಹೊರದೂಡಲ್ಪಟ್ಟರು. ರೀವ್ಸ್ ಅವರು, ನಾನು ಆ ಶಾಲೆಯಿಂದ ಹೊರದೂಡಲ್ಪಟ್ಟಿದ್ದಕ್ಕೆ "...ಕಾರಣ, ನಾನು ಜಿಡ್ಡಿನ ಸ್ವಭಾವದ ವ್ಯಕ್ತಿಯಾಗಿದ್ದೆ ಮತ್ತು ಬಹಳ ಅಲ್ಲಿಲ್ಲಿ ಸುತ್ತಿ ಓಡುತ್ತಿದ್ದೆ. ನನ್ನ ಬಾಯಿ ಸ್ವಲ್ಪ ಜೋರಾಗಿತ್ತು ಮತ್ತು ಬಾಯಿ ಮುಚ್ಚಿಸುವುದು ಸ್ವಲ್ಪ ಕಷ್ಟವಾಗಿತ್ತು. ನಾನು ಶಾಲೆಯಲ್ಲಿದ್ದಾಗ ಬಹಳ ಬುದ್ಧಿವಂತನೇನೂ ಆಗಿರಲಿಲ್ಲ. ಆದರೆ ನಾನು ಸ್ವಲ್ಪಸ್ವಲ್ಪ ದಾರಿಗೆ ಬರುತ್ತಿದ್ದೆ", ಎಂದು ತಿಳಿಸಿದ್ದಾರೆ.
ಇಂಡಿಯನ್‌ ಇನ್‌ಸ್ಟಿಟ್ಯೂಟ್‌ ಆಫ್‌ ಮ್ಯಾನೇಜ್‌ಮೆಂಟ್‌ ಬೆಂಗಳೂರು
ಎಕ್ಸಿಕ್ಯುಟಿವ್ ಎಜುಕೇಶನ್ ಪ್ರೋಗ್ರಾಮ್ - EEP (ವ್ಯವಸ್ಥಾಪನಾ ಕ್ರಿಯಾಶೀಲತೆಯ ಯೋಜನಾ ಶಿಕ್ಷಣ)
EEP, ಕಾರ್ಯನಿರ್ವಾಹಕ ಶಿಕ್ಷಣದ ಸರ್ಟಿಫಿಕೇಶನ್ ಪ್ರೋಗ್ರಾಮ್ ಗಳನ್ನು ಸೀನಿಯರ್ ಹಾಗು ಮಿಡಲ್ (ಹಿರಿಯ ಮತ್ತು ಮಧ್ಯಮ ತರಗತಿಯ ಆಡಳಿತ ವ್ಯವಸ್ಥೆ) ಮ್ಯಾನೇಜ್ಮೆಂಟ್ ಕಾರ್ಯನಿರ್ವಾಹಕರಿಗೆ ನೀಡುತ್ತದೆ. ಈ ಶೈಕ್ಷಣಿಕ ಪಠ್ಯವಿಷಯಗಳು ಅಲ್ಪಾವಧಿ ಹಾಗು ದೀರ್ಘಾವಧಿಯದ್ದಾಗಿರುತ್ತವೆ. EEP, ಅವರ ಅಗತ್ಯಗಳಿಗೆ ಹೊಂದಾಣಿಕೆಯಾಗುವಂತೆ ಉದ್ದಿಮೆಗಳೊಂದಿಗೆ ನಿಯಮಾನುಸಾರದ ನಿರ್ದೇಶಿತ ಕಾರ್ಯಕ್ರಮಗಳನ್ನು ರೂಪಿಸುವಲ್ಲಿ ಇವು ಕೆಲಸ ಮಾಡುತ್ತವೆ. ದೀರ್ಘಾವಧಿಯ ಶೈಕ್ಷಣಿಕ ವಿಷಯಗಳೆಂದರೆ: ಅಡ್ವಾನ್ಸ್ಡ್ ಮ್ಯಾನೇಜ್ಮೆಂಟ್ ಪ್ರೋಗ್ರಾಮ್(AMP), ಇದು ಜನರಲ್ ಮ್ಯಾನೇಜರ್ ಗಳು(ವ್ಯವಸ್ಥಾಪಕರು) ಹಾಗು(VPs) ಉಪಾಧ್ಯಕ್ಷರೆಡೆಗಿನ ಕಾರ್ಯಕ್ರಮಗಳ ರೂಪಿಸುವ ಭವಿಷ್ಯತ್ತಿನ ಗುರಿ ಹೊಂದಿರುತ್ತದೆ. ಎಕ್ಸಿಕ್ಯುಟಿವ್ ಜನರಲ್ ಮ್ಯಾನೇಜ್ಮೆಂಟ್ ಪ್ರೋಗ್ರಾಮ್ (EGMP), ಇದು ಮಿಡಲ್ ಮ್ಯಾನೇಜ್ಮೆಂಟ್ ಕಾರ್ಯನಿರ್ವಹಣೆಗೆ ಸಂಬಂಧಿಸಿದೆ. IT ಕಾರ್ಯನಿರ್ವಾಹಕರಿಗೆ ಜನರಲ್ ಮ್ಯಾನೇಜ್ಮೆಂಟ್ ಪ್ರೋಗ್ರಾಮ್ (GMITE). ಬಿಸ್ನೆಸ್ ಅನಾಲಿಟಿಕ್ಸ್ ಅಂಡ್ ಇಂಟೆಲಿಜೆನ್ಸ್ (BAI).(ವ್ಯವಹಾರ ವಿಶ್ಲೇಷಣೆ ಮತ್ತು ಗೋಪ್ಯತೆ) ವಾಣಿಜ್ಯೋದ್ಯಮಿಗಳು ಹಾಗು ಕೌಟುಂಬಿಕ ವ್ಯವಹಾರಕ್ಕಾಗಿ MPEFB ಶಿಕ್ಷಣ Short Duration Open programmes for 2010-11 http://www.iimb.ernet.in/ಕಾರ್ಯನಿರ್ವಾಹಕ-ಶಿಕ್ಷಣ/
ಕೆಯಾನೂ ರೀವ್ಸ್
ಪ್ರಾರಂಭದ ಜೀವನ
ರೀವ್ಸ್ ಓದಿಗಿಂತ ಹೆಚ್ಚಾಗಿ ಹಾಕಿ ಆಟದಲ್ಲಿ ಹೆಚ್ಚು ಪರಿಣತಿ ಪಡೆದರು, ಮತ್ತು ಪದಗುರುಡು (ಡಿಸ್ಲೆಕ್ಸಿಯಾ)ದ ಕಾರಣ ಆತನ ಓದಿನ ಬೆಳವಣಿಗೆಯ ಮೇಲೆ ದುಷ್ಪರಿಣಾಮ ಬೀರಿತು. ಆತ ತನ್ನ ಹೈಸ್ಕೂಲ್‌ನಲ್ಲಿ ಅತ್ಯಂತ ಸಫಲ ಗೋಲೀ ಆಗಿದ್ದ (ಡೆ ಲಾ ಸಾಲ್ಲೆ ಕಾಲೇಜ್ "ಓಕ್‌ಲಾಂಡ್ಸ್"). ಆತನ ತಂಡವು ಆತನನ್ನು "ಗೋಡೆ" ಎಂಬ ಅಡ್ಡಹೆಸರಿನಿಂದ ಕರೆಯುತ್ತಿತ್ತು ಮತ್ತು ಅವನಿಗೆ MVP ಮತ ನೀಡಿತ್ತು. ಆತ ಕೇನಡಾಕ್ಕಾಗಿ ಓಲಂಪಿಕ್ ಹಾಕಿ ಆಟಗಾರ ಆಗಬೇಕೆಂಬ ಕನಸನ್ನು ಕಂಡಿದ್ದ. ಆದರೆ, ಒಂದು ಗಾಯವು ಆತನ ಈ ವಿಶ್ವಾಸವನ್ನು ಕೊನೆಯಾಗಿಸಿತ್ತು. ಡೆ ಲಾ ಸಾಲ್ಲೆ ಕಾಲೇಜ್‌ನಿಂದ ಹೊರಬಂದ ನಂತರ ಆತ ಫ್ರೀ ಸ್ಕೂಲ್ (ಏವೊಂಡೇಲ್ ಆಲ್ಟರ್ನೇಟಿವ್) ಸೇರಿದ. ಇದರಿಂದಾಗಿ ಆತನಿಗೆ ನಟನಾಗಿ ಕೆಲಸ ಮಾಡುವಾಗಲೇ ಓದಲು ಸಾಧ್ಯವಾಯಿತು. ಆದರೆ ನಂತರ ಹೈಸ್ಕೂಲ್ ಡಿಪ್ಲೊಮಾ ಪಡೆಯದೆಯೇ ಶಾಲೆಯನ್ನು ಬಿಟ್ಟ.
ಇಂಡಿಯನ್‌ ಇನ್‌ಸ್ಟಿಟ್ಯೂಟ್‌ ಆಫ್‌ ಮ್ಯಾನೇಜ್‌ಮೆಂಟ್‌ ಬೆಂಗಳೂರು
ಮುಕ್ತ-ಶಿಕ್ಷಣ-ಅಲ್ಪಾವಧಿ ಶೈಕ್ಷಣಿಕ ಕಾರ್ಯಕ್ರಮಗಳು
ನಿರ್ವಹಣೆಯು ಪರಿಣಾಮಕಾರಿಯಾಗಲು ತೀರ್ಮಾನ ತೆಗೆದುಕೊಳ್ಳುವುದು
ಕೆಯಾನೂ ರೀವ್ಸ್
1980ರ ದಶಕ
ರೀವ್ಸ್ ಅವರು ಒಂಬತ್ತನೆಯ ವಯಸ್ಸಿನಲ್ಲಿ ಡ್ಯಾಮ್ ಯಾಂಕೀಸ್ ರಂಗಭೂಮಿ ನಿರ್ಮಾಣದಲ್ಲಿ ನಟನಾ ವೃತ್ತಿ ಪ್ರಾರಂಭಿಸಿದರು. ಅವರು ತಮ್ಮ ಹದಿನೈದನೆಯ ವಯಸ್ಸಿನಲ್ಲಿ ಲಿಯಾ ಪೋಸ್ಲಾನ್ಸ್ ಥಿಯೇಟರಿನಲ್ಲಿ ರೋಮಿಯೋ ಮತ್ತು ಜೂಲಿಯೆಟ್ ನಾಟಕದಲ್ಲಿ ಮರ್ಕ್ಯುಶಿಯೋ ಪಾತ್ರದಲ್ಲಿ ಕಾಣಿಸಿಕೊಂಡರು. ರೀವ್ಸ್ ಅವರು ದೂರದರ್ಶನದಲ್ಲಿ ಪ್ರಥಮಬಾರಿಗೆ ಸಿಬಿಸಿ ಟೆಲಿವಿಶನ್‌ನಲ್ಲಿ ಪ್ರಸಾರವಾದ ಹ್ಯಾಂಗ್ಇನ್ ಹಾಸ್ಯ ಸಂಚಿಕೆಯಲ್ಲಿ ಕಾಣಿಸಿಕೊಂಡರು. 1980 ರ ದಶಕದಲ್ಲಿ ಮೊದಲರ್ಧ ಪೂರ್ತಿಯಾಗಿ ಇವರು ವಾಣಿಜ್ಯ ರೂಪದ ಚಿತ್ರಗಳಲ್ಲಿ ಆಸಕ್ತಿ ತೋರಿಸಿದರು. ಅವುಗಳಲ್ಲಿ (ಕೋಕಾ-ಕಾಲಾ ಜಾಹೀರಾತನ್ನೂ ಒಳಗೊಂಡು, ಲಘು ಚಿತ್ರಗಳಾದ ಎನ್ಎಫ್‌ಬಿ ಡ್ರಾಮಾ, ಒನ್ ಸ್ಟೆಪ್ ಅವೇ ಮತ್ತು ಟೊರಾಂಟೋದ ರಂಗಭೂಮಿಯಲ್ಲಿ ಅತ್ಯಂತ ಯಶಸ್ಸು ಪಡೆದ ಬ್ರಾಡ್ ಫ್ರೇಸರ್ ರವರ ವೂಲ್ಫ್ ಬಾಯ್   ಕೂಡ ಹೌದು. 1984ರಲ್ಲಿ ಇವರು ಕೆನಡಾದ ಬ್ರಾಡ್‌ಕಾಸ್ಟಿಂಗ್ ಕಾರ್ಪೋರೇಶನ್ ಟಿವಿ ಚಾನೆಲ್‌ನ ಯುವಕರ ಕಾರ್ಯಕ್ರಮವಾದ ಗೋಯಿಂಗ್ ಗ್ರೇಟ್ ನ ವರದಿಗಾರರಾಗಿದ್ದರು.
ಇಂಡಿಯನ್‌ ಇನ್‌ಸ್ಟಿಟ್ಯೂಟ್‌ ಆಫ್‌ ಮ್ಯಾನೇಜ್‌ಮೆಂಟ್‌ ಬೆಂಗಳೂರು
ಕಾಲೇಜು ಆವರಣ
ಸಾಮಾನ್ಯವಾಗಿ ಇದು ಇಲ್ಲಿರಲೇಬೇಕಾದ(ಬ್ಲಾಕ್) "B"ಯ ಸ್ಥಳವೆಂದು ಕರೆಯಲ್ಪಡುತ್ತದೆ. ಇದು 16 ವಿದಾರ್ಥಿನಿಲಯದ ಕಟ್ಟಡಗಳು, ಒಂದು ಕಾರ್ಯನಿರ್ವಾಹಕರಿಗಾಗಿ ಮೀಸಲಾದ ವಿಭಾಗೀಯ ಕಟ್ಟಡ, PGPPM ನಲ್ಲಿ ಪಾಲ್ಗೊಳ್ಳುವವರಿಗಾಗಿ ಒಂದು MHU ಕಟ್ಟಡ ಹಾಗು ಮ್ಯಾನೇಜ್ಮೆಂಟ್ ಡೆವಲಪ್ಮೆಂಟ್ ಸೆಂಟರ್ ನಲ್ಲಿ ಕಾರ್ಯನಿರ್ವಾಹಕರಿಗೆ ವಸತಿ ಸೌಕರ್ಯ ಹೊಂದಿದೆ. ಎಲ್ಲ ವಿದ್ಯಾರ್ಥಿಗಳಿಗೆ ಕಾಲೇಜು ಆವರಣದಲ್ಲಿನ ಕಟ್ಟಡದಲ್ಲಿರುವ ಸಂಸ್ಥೆಯ ವಸತಿ ನಿಲಯದಲ್ಲಿ ಪ್ರತ್ಯೇಕ ಸುಸಜ್ಜಿತ ಕೋಣೆಗಳನ್ನು ನೀಡಲಾಗುತ್ತದೆ. 24 ಘಂಟೆಗಳು ಇಂಟರ್ನೆಟ್ ಸಂಪರ್ಕ, ಸಂಪೂರ್ಣ ಆಟೋಮ್ಯಾಟಿಕ್ ವಾಶಿಂಗ್ ಮಷಿನ್ ಗಳು, ಸಂಗೀತ ಕೊಠಡಿ ಹಾಗು ಮನೋರಂಜನಾ ಕೊಠಡಿಗಳು ಇಲ್ಲಿನ ವಿಶಿಷ್ಟ ಲಕ್ಷಣಗಳಾಗಿವೆ. ಕಾಲೇಜು ಆವರಣವು ವೈ-ಫೈನ ಅನಕೂಲವನ್ನೂ ಸಹ ಪಡೆದಿದೆ. ದೋಬಿಖಾನೆ ಹಾಗು ಬಟ್ಟೆ ಮಡಿ ಮಾಡುವ ಇಸ್ತ್ರಿ ಸೌಲಭ್ಯಗಳನ್ನೂ ಸಹ ಒದಗಿಸಲಾಗುತ್ತದೆ. ವಸತಿ ನಿಲಯಗಳು ಆಂತರಿಕ ದೂರವಾಣಿ ಸಂಪರ್ಕ ಸೌಲಭ್ಯವನ್ನೂ ಸಹ ಹೊಂದಿವೆ. ಈ ವ್ಯವಸ್ಥೆ ಸಂಸ್ಥೆಯ ದೂರವಾಣಿ ಒಳಸಂಪರ್ಕಕ್ಕೆ ಜೋಡಿಸುತ್ತದೆ. ವಿದ್ಯಾರ್ಥಿಗಳೇ ನಡೆಸುವ 'ಬುಕ್ ರಾಕ್' ಎಂಬ ಗ್ರಂಥಾಲಯ, ಒಂದು ಮ್ಯೂಸಿಕ್ ಕ್ಲಬ್ ಹಾಗು ವಿದ್ಯಾರ್ಥಿ ನಿಲಯದ ಆವರಣದಲ್ಲಿ ವಿದ್ಯಾರ್ಥಿಗಳೇ ನಡೆಸುವ 'MARS' ಎಂಬ ಮಳಿಗೆಯಿದೆ. ಈ ಕಾಲೇಜು ಆವರಣವು ಬಾಲಿವುಡ್ ಚಿತ್ರ ಥ್ರೀ ಈಡಿಯಟ್ಸ್ ನ ಚಿತ್ರೀಕರಣದ ಸ್ಥಳವಾಗಿತ್ತು. ಚಿತ್ರವನ್ನು ರಾಜಕುಮಾರ್ ಹಿರಾನಿ ನಿರ್ದೇಶಿಸಿದ್ದು, ಅಮೀರ್ ಖಾನ್, ಕರೀನಾ ಕಪೂರ್, R. ಮಾಧವನ್ ಹಾಗು ಶರ್ಮಾನ್ ಜೋಷಿ ಮುಂತಾದವರು ತಾರಾಗಣದಲ್ಲಿದ್ದಾರೆ. ಈ ಚಿತ್ರ ಫೈವ್ ಪಾಯಿಂಟ್ ಸಮ್ ವನ್ ಎಂಬ ಪ್ರಸಿದ್ಧ ಕಾದಂಬರಿ ಆಧರಿಸಿದೆ. ಇದರ ಲೇಖಕ IIT ದೆಹಲಿಯ ಹಳೆ ವಿದ್ಯಾರ್ಥಿ ಚೇತನ್ ಭಗತ್
ಕೆಯಾನೂ ರೀವ್ಸ್
1980ರ ದಶಕ
ರೀವ್ಸ್ ಅವರ ಮೊದಲ ಸ್ಟುಡಿಯೋ ಚಿತ್ರ ರೋಬ್ ಲೊವೆ ಅವರ, ಐಸ್ ಹಾಕಿ ಚಿತ್ರ ಯಂಗ್ ಬ್ಲಡ್. ಅದರಲ್ಲಿ ಇವರು ಗೋಲ್ ಕೀಪರ್ ಕ್ಯುಬೇಕೊಯಿಸ್‌ನ  ಪಾತ್ರದಲ್ಲಿ ಕಾಣಿಸಿಕೊಂಡರು. ಈ ಚಿತ್ರದ ಬಿಡುಗಡೆಯಾದ ತಕ್ಷಣವೇ ರೀವ್ಸ್ ಅವರು ತಮ್ಮ 1969 ವೋಲ್ವೋ ಕಾರಿನಲ್ಲಿ ಲಾಸ್ ಎಂಜಲೀಸ್‌ಗೆ ಪ್ರಯಾಣ ಬೆಳೆಸಿದರು. ಇವರು ಲಾಸ್ ಎಂಜಲೀಸ್ ತಲುಪುವುದರೊಳಗಾಗಿಯೇ, ಇವರ ಮಲ ತಂದೆ ಪೌಲ್ ಆರನ್, ಈತ ಒಬ್ಬ ರಂಗ ಮತ್ತು ಟಿವಿ ನಿರ್ದೇಶಕ, ಈತ ಎರ್ವಿನ್ ಸ್ಟಾಫ್‌ನನ್ನು ರೀವ್‌ನ ಮ್ಯಾನೇಜರ್ ಮತ್ತು ಏಜೆಂಟ್ ಆಗಲು ಒಪ್ಪಿಸಿದ. ಸ್ಟಾಫ್‌ನು ರೀವ್ಸ್‌ನ ಮ್ಯಾನೇಜರ್ ಆಗಿ ಉಳಿದ ಹಾಗೂ ಆತನ ಅನೇಕ ಚಿತ್ರಗಳ ಸಹ ನಿರ್ಮಾಣ ಮಾಡಿದ. ಕೆಲವು ಸಣ್ಣ ಪುಟ್ಟ ಪಾತ್ರಗಳನ್ನು ಮಾಡಿದ ನಂತರ ರೀವ್ಸ್ ಅವರು 1986 ರಲ್ಲಿ, ಒಂದು ಕೊಲೆ ಯುವಕರ ಗುಂಪಿನ ಮೇಲೆ ಹೇಗೆ ಪರಿಣಾಮ ಬೀರುತ್ತದೆ ಎಂಬ ಕಥೆಯುಳ್ಳ ರಿವರ್ಸ್ ಎಡ್ಜ್ ಚಿತ್ರದಲ್ಲಿ ದೀರ್ಘವಾದ ಪಾತ್ರವನ್ನು ಗಳಿಸಿದರು. ಈ ಎಲ್ಲ ಚಿತ್ರಗಳ ಯಶಸ್ಸಿನ ನಂತರ, 1980 ರ ಕೊನೆಯ ವರ್ಷಗಳಲ್ಲಿ ಹದಿಹರೆಯದ ಪ್ರೇಕ್ಷಕರನ್ನು ಗುರಿಯಾಗಿಸಿಕೊಂಡು, ಅವರು ಇಷ್ಟಪಡುವಂತಹ ಚಿತ್ರಗಳಲ್ಲಿ ಹೆಚ್ಚಾಗಿ ಕಾಣಿಸಿಕೊಂಡರು. ಅವುಗಳಲ್ಲಿ ಪರ್ಮನೆಂಟ್ ರೆಕಾರ್ಡ್ ಮತ್ತು ಅನಿರೀಕ್ಷಿತ ಯಶಸ್ಸು ಗಳಿಸಿದ 1989 ರ ಹಾಸ್ಯಚಿತ್ರ ಬಿಲ್ ಆಂಡ್ ಟೆಡ್ಸ್ ಎಕ್ಸಲೆಂಟ್ ಅಡ್ವೆಂಚರ್ , ಜೊತೆಗೆ 1989ರಲ್ಲಿ ಇದರ ಮುಂದಿನ ಭಾಗ ಬಿಲ್ ಆಂಡ್ ಟೆಡ್ಸ ಬೋಗಸ್ ಜರ್ನಿ , ಇದರಲ್ಲಿ ರೀವ್ಸ್ ಅವರದು ಗೊಂದಲಗೊಂಡ ಹದಿಹರಯದ ಯುವಕನ ಪಾತ್ರ. ಪತ್ರಿಕೆಗಳಲ್ಲಿ ಇವರ ಬಗ್ಗೆ ಪ್ರತಿಬಿಂಬಿಸಿದ ಮತ್ತು 1990 ರ ಪ್ರಾರಂಭದಲ್ಲಿ ಇವರು ನಟನೆಯ ಬಗ್ಗೆ ಅತಿ ಹೆಚ್ಚು ಪ್ರತಿಕ್ರಿಯೆ ಪಡೆದದ್ದನ್ನು, ಇವರ ಏರ್ ಹೆಡೆಡ್ ಟೆಡ್ ಪಾತ್ರ ಈಗಲೂ ಪರಿಣಾಮಕಾರಿಯಾಗಿ ಸೂಚಿಸುತ್ತದೆ.
ಇಂಡಿಯನ್‌ ಇನ್‌ಸ್ಟಿಟ್ಯೂಟ್‌ ಆಫ್‌ ಮ್ಯಾನೇಜ್‌ಮೆಂಟ್‌ ಬೆಂಗಳೂರು
ಬಾಹ್ಯ ಕೊಂಡಿಗಳು
ವರ್ಗ:ಬೆಂಗಳೂರಿನ ಶಿಕ್ಷಣ ವರ್ಗ:ಭಾರತದ ವ್ಯವಸ್ಥಾಪ್ರಬಂಧ ಸಂಸ್ಥೆಗಳು ವರ್ಗ:1973ರಲ್ಲಿ ಸ್ಥಾಪಿತವಾದ ಶೈಕ್ಷಣಿಕ ಸಂಸ್ಥೆಗಳು. ವರ್ಗ:ಬೆಂಗಳೂರಿನಲ್ಲಿ ಸ್ಥಾಪಿತವಾಗಿರುವ ಸಂಸ್ಥೆಗಳು ವರ್ಗ:ಇಂಡಿಯನ್‌ ಇನ್‌ಸ್ಟಿಟ್ಯೂಟ್‌ ಆಫ್‌ ಮ್ಯಾನೇಜ್‌ಮೆಂಟ್‌ ಬೆಂಗಳೂರು ವರ್ಗ:ಭಾರತದಲ್ಲಿರುವ ವಾಣಿಜ್ಯ ಶಾಲೆಗಳು ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಕೆಯಾನೂ ರೀವ್ಸ್
1990ರ ದಶಕ
1990ರ ಪ್ರಾರಂಭದ ಕಾಲದಲ್ಲಿ, ರೀವ್ಸ್ ಅವರು ಹದಿವಯಸ್ಸಿನ ಚಿತ್ರಗಳಲ್ಲಿ ಕಾಣಿಸಿಕೊಳ್ಳುವುದನ್ನು ಕಡಿಮೆಗೊಳಿಸಿದರು. ನಂತರ ಇವರು ಪಾಯಿಂಟ್ ಬ್ರೇಕ್ ನಂತಹ ಅಧಿಕ ವೆಚ್ಚದ ಚಿತ್ರಗಳಲ್ಲಿ ಕಾಣಿಸಿಕೊಂಡರು ಮತ್ತು ಈ ಚಿತ್ರಕ್ಕೆ ಇವರಿಗೆ 1992ರಲ್ಲಿ ಎಂಟಿವಿ ಚಾನೆಲ್ ನ "ಮೋಸ್ಟ್ ಡಿಸೈರೆಬಲ್ ಮೇಲ್" ಪ್ರಶಸ್ತಿ ಕೂಡ ಬಂತು. ಇವರು ಹಲವು ಕಡಿಮೆ ವೆಚ್ಚದ ಚಿತ್ರಗಳಲ್ಲಿಯೂ ಕೂಡ ತಮ್ಮನ್ನು ತೊಡಗಿಸಿಕೊಂಡರು, ಅವುಗಳಲ್ಲಿ ಸ್ವಂತ ಚಿತ್ರ ದಿವಂಗತ ರಿವರ್ ಫೋನಿಕ್ಸ್ ಜೊತೆ 1991ರಲ್ಲಿ ಮೈ ವೊನ್ ಪ್ರೈವೇಟ್ ಐಡಾಹೋ 1994 ರಲ್ಲಿ ಸ್ಪೀಡ್ ಚಿತ್ರದ ಇವರ ನಟನೆಯು, ರೀವ್ಸ್ ಅವರ ವೃತ್ತಿ ಜೀವನದ ಅತಿ ಉಚ್ಚ ಸ್ಥಾನ ತಲುಪುವಲ್ಲಿ ಯಶಸ್ವಿಯಾಯಿತು. ಪಾಯಿಂಟ್ ಬ್ರೇಕ್ ನ ಹೊರತುಪಡಿಸಿ, ಈ ಚಿತ್ರದಲ್ಲಿ ಇವರ ಪಾತ್ರ ವಿಭಿನ್ನವಾತ್ತು. ಮೊದಲು ಇವರು ಹಾಸ್ಯ ಹಾಗೂ ಇಂಡಿ ನಾಟಕಗಳಿಗೆ ಮಾತ್ರ ಪರಿಚಿತರಾಗಿದ್ದರು. ಇವರು ಒಮ್ಮೆಯೂ ಕೂಡ ಏಕ ಮಾತ್ರ ನಾಯಕರಾಗಿ ಚಿತ್ರಗಳಲ್ಲಿ ಕಾಣಿಸಿಕೊಂಡಿಲ್ಲ. ಕಲಾನಿರ್ದೇಶಕ-ನಿಂದ-ನಿರ್ದೇಶಕರಾದ ಜ್ಯಾನ್ ಡೆ ಬೋಂಟ್ ಅವರು ನಿರ್ದೇಶಿಸಿದ ದಿ ಸಮ್ಮರ್ ಚಿತ್ರ ಬೃಹತ್ ವೆಚ್ಚದ್ದಾಗಿತ್ತು. ಈ ಚಿತ್ರದ ಅನಿರೀಕ್ಷಿತವಾದ ಅಂತರರಾಷ್ಟ್ರೀಯ ಯಶಸ್ಸು ರೀವ್ಸ್ ಹಾಗೂ ಅವರ ಸಹ ನಟ ಸ್ಯಾನ್‌ಡ್ರಾ ಬುಲ್ಲಕ್ ಅವರನ್ನು ಎ-ತಾರಾ ಪಟ್ಟಿಯಲ್ಲಿ ಸೇರಿಸುವಂತೆ ಮಾಡಿತು.
ಯಶಸ್ಸಿನ ಉತ್ತುಂಗದಲ್ಲಿದ್ದಾಗಿಯೂ ಕೂಡ ರೀವ್ಸ್ ಅವರು ಸ್ಪೀಡ್ ಚಿತ್ರದ ನಂತರ ವೃತ್ತಿಜೀವನದಲ್ಲಿ, ಬೆಂಬಲ ನೀಡುವ ಪಾತ್ರಗಳನ್ನು ಆಯ್ದುಕೊಳ್ಳತೊಡಗಿದರು. ಮತ್ತು ಹೊಸ ಪ್ರಯೊಗಗಳ ಚಿತ್ರಗಳಲ್ಲಿ ಕಾಣಿಸಿಕೊಂಡರು. "ಎ ವಾಕ್ ಇನ್ ಎ ಕ್ಲೌಡ್" ಎನ್ನುವ ಪ್ರಣಯ ಚಿತ್ರದಲ್ಲಿ ಪ್ರಧಾನ ಪಾತ್ರ ಮಾಡಿ, ಗೆಲ್ಲುವಲ್ಲಿ ಯಶಸ್ವಿಯಾದರು. ಇವರು ಮ್ಯಾನಿಟೊಬ ರಾಜ್ಯದ, ವಿನ್ನಿಪೆಗ್ ನಗರದಲ್ಲಿ ’1995ರಲ್ಲಿ ಮ್ಯಾನಿಟೊಬ ಥಿಯೇಟರ್ ಸೆಂಟರ್‌ನ ತಯಾರಿಕೆಯಾದ ಹ್ಯಾಮ್ಲೆಟ್ ನಲ್ಲಿ ಕೆಲಸ ಮಾಡದ್ದರಿಂದ ಮತ್ತು ಪ್ರಧಾನ ಪಾತ್ರ ನಿರಾಕರಿಸಿದ್ದರಿಂದ ದೊಡ್ಡದಾಗಿ ಸುದ್ದಿಯಾದರು. ರೀವ್ಸ್ ಅವರು ಅಚ್ಚರಿಯಾಗುವಂತೆ ಶೇಕ್ಸ್‌ಪಿಯರ್ ಅವರ ಬಹಳ ಪ್ರಸಿದ್ಧಿ ಹೊಂದಿದ ಆ ನಾಟಕದ ಪಾತ್ರಕ್ಕೆ ನಿರೂಪಣೆ ಮಾಡಿದ್ದಕ್ಕೆ ಉತ್ತಮ ವಿಮರ್ಶೆ ಪಡೆದರು. ರೋಜರ್ ಲೇವಿಸ್ ಎಂಬ ಸಂಡೆ ಟೈಮ್ಸ್ ವಿಮರ್ಶಕ ಹೀಗೆ ಬರೆದಿದ್ದಾರೆ, "ಆತನಲ್ಲಿ ಮುಗ್ಧತೆಯಿದೆ, ಭವ್ಯವಾದ ಕೋಪ, ಪಶುಸಹಜ ಸೌಷ್ಠವ ಮತ್ತು ನಡಿಗೆ ಮತ್ತು ಭಾವುಕ ಆವೇಶ, ಇದೆಲ್ಲವೂ ಸೇರಿ ಡೆನ್‌ಮಾರ್ಕ್‌ನ ರಾಜಕುಮಾರನನ್ನು ಮಾಡಿದೆ...ನಾನು ನೋಡಿದ ಅತ್ಯಂತ ಶ್ರೇಷ್ಠವಾದ ಮೂವರು ಹ್ಯಾಮ್ಲೆಟ್‌ಗಳಲ್ಲಿ ರೀವ್ಸ್ ಒಬ್ಬನಾಗಿದ್ದಾನೆ. ಇದಕ್ಕೆ ಒಂದು ಸರಳವಾದ ಕಾರಣವೆಂದರೆ, *ಆತ* ಹ್ಯಾಮ್ಲೆಟ್ ಆಗಿದ್ದಾನೆ." thumb|right|150px|2008ರಲ್ಲಿ ಮೆಕ್ಸಿಕೊದಲ್ಲಿ ರೀವ್ಸ್ ಅವರು ದ ಡೇ ದ ಅರ್ಥ್ ಸ್ಟುಡ್ ಸ್ಟಿಲ್ ಅನ್ನು ಪ್ರಚಾರ ಮಾಡಿದರು. 'ಎ ವಾಕ್ ಇನ್ ದಿ ಕ್ಲೌಡ್ಸ್’ ನಂತರ ರೀವ್ಸ್ ಅವರ ಇತರ ಆಯ್ಕೆಗಳು ಏನೇ ಆದರೂ ಅವು ವಿಮರ್ಶಕರಿಂದ ಹಾಗೂ ಪ್ರೇಕ್ಷಕರಿಂದ ಸೋಲಲ್ಪಟ್ಟವು. ಅತಿ ವೆಚ್ಚದ ಚಿತ್ರಗಳಾದ ಸಿ-ಫಿ ಆ‍ಯ್‌ಕ್ಷನ್‌ ಜಾನಿ ನೆಮೊನಿಕ್ ಮತ್ತು ಆ‍ಯ್‌ಕ್ಷನ್‌ ರೋಮಾಂಚನಕಾರಿ ಚಿತ್ರ ಚೈನ್ ರಿಯಾಕ್ಷನ್ ವಿಮರ್ಶಕರಿಂದ ಖಂಡಿಸಲ್ಪಟ್ಟಿತು ಮತ್ತು ಗಲ್ಲಾ ಪೆಟ್ಟಿಗೆಯಲ್ಲಿ ಸೋಲನ್ನನುಭವಿಸಿತು. ಇಂಡಿ ಚಿತ್ರಗಳಾದ ಫೀಲಿಂಗ್ ಮಿನೆಸೋಟಾ ಕೂಡ ವಿಮರ್ಶಾತ್ಮಕವಾಗಿ ಸೋತಿತು. ರೀವ್ಸ್ ಅವರು ಹಾರರ್ ನಾಟಕ ದಿ ಡೆವಿಲ್ಸ್ ಅಡ್ವೋಕೇಟ್‌ನಲ್ಲಿ ಆಲ್ ಪಚಿನೋ ಮತ್ತು ಚಾರ್ಲೀಜ್ ಥೆರನ್ ಜೊತೆ ನಟಿಸಿ ತಮ್ಮ ವೃತ್ತಿ ಜೀವನದ ಸೋಲಿನಿಂದ ಮೇಲೇರಲು ಪ್ರಾರಂಭಿಸಿದರು. ದಿ ಡೆವಿಲ್ಸ್ ಅಡ್ವೋಕೇಟ್ ನಲ್ಲಿ ಪೆಚಿನೋ ಅವರು ಅಭಿನಯಿಸಲಿ ಎಂಬುದಕ್ಕಾಗಿ ರೀವ್ಸ್ ಅವರು ತಮ್ಮ ಸಂಬಳವನ್ನು ಮುಂದೆ ಪಡೆಯಲು ನಿರ್ಧರಿಸಿದರು. ಅದೇ ರೀತಿ ಜೀನ್ ಹ್ಯಾಕ್‌ಮನ್ ನಟಿಸಲಿ ಎಂಬ ಕಾರಣಕ್ಕಾಗಿ ದ ರಿಪ್ಲೇಸ್‌ಮೆಂಟ್ ಎಂಬ ಚಿತ್ರದಲ್ಲಿ ಸಹಾ ಹಾಗೆಯೇ ಮಾಡಿದರು. ದಿ ಡೆವಿಲ್ಸ್ ಅಡ್ವೋಕೇಟ್ ಗಲ್ಲಾ ಪೆಟ್ಟಿಗೆಯಲ್ಲಿ ಚೆನ್ನಾಗಿ ಓಡಿತು, ಉತ್ತಮ ವಿಮರ್ಶೆಯನ್ನೂ ಗಳಿಸಿತು ಮತ್ತು ರೀವ್ಸ್ ಅವರು ವೃತ್ತಿ ಜೀವನದಲ್ಲಿ ಮೇಲೇಳುತ್ತಿದ್ದಾರೆಂದು ಸಮರ್ಥಿಸಿತು. ಆದರೆ, ಕೆಲವು ವಿಮರ್ಶಕರಿಂದ ಇವರ ಅಭಿನಯ ಸಾಮಾನ್ಯವಾದದ್ದಾಯಿತು. ಇಲ್ಲವಾಗಿದ್ದರೆ ಇದು ಆನಂದಿಸುವ ಚಿತ್ರವಾಗುತ್ತಿತ್ತುಎಂದು ಹೇಳಲ್ಪಟ್ಟಿತು. 1999 ರಲ್ಲಿ ವಿಜ್ಞಾನಕ್ಕೆ ಸಂಬಂಧಪಟ್ಟ ರೀವ್ಸ್ ಪ್ರಧಾನ ಪಾತ್ರದಲ್ಲಿ ಅಭಿನಯಿಸಿದ ಆ‍ಯ್‌ಕ್ಷನ್ ಚಿತ್ರ ದಿ ಮ್ಯಾಟ್ರಿಕ್ಸ್ ಗಲ್ಲಾ ಪೆಟ್ಟಿಗೆಯಲ್ಲಿ ಯಶಸ್ಸು ಗಳಿಸಿತು ಹಾಗೂ ಧನಾತ್ಮಕ ವಿಮರ್ಶೆಯನ್ನು ಗಳಿಸಿತು.
2000ರ ದಶಕ
ಪ್ರಥಮ ಮೆಟ್ರಿಕ್ಸ್ ಹಾಗೂ ಅದರ ಮುಂದುವರಿದ ಭಾಗಗಳ ಮಧ್ಯೆ, ದ ಗಿಫ್ಟ್ ಚಿತ್ರದಲ್ಲಿ ತನ್ನ ನಿಂದಿಸುವ ಪತಿಯ ಪಾತ್ರಕ್ಕೆ ರೀವ್ಸ್‌ಗೆ ಪ್ರಶಂಸನೀಯ ವಿಮರ್ಶೆಗಳು ದೊರಕಿದವು. ಇದಲ್ಲದೆ ರೀವ್ಸ್‌ ದ‌ ವಾಛರ್, ಸ್ವೀಟ್ ನವೆಂಬರ್ ಹಾಗೂ ದ ರಿಪ್ಲೇಸ್‌ಮೇಂಟ್ಸ್ ಅಂತಹ ಹಲವಾರು ಚಿತ್ರಗಳಲ್ಲಿ ಕಾಣಿಕೊಂಡರು, ಇವುಗಳಿಗೆ ಹೆಚ್ಚಾಗಿ ಅಪ್ರಶಂಸನೀಯ ವಿಮರ್ಶೆಗಳು ಹಾಗೂ ಅಪರಿಣಾಮಕಾರಿ ಗಲ್ಲಾಪೆಟ್ಟಿಗೆ ಸಂಪಾದನೆ ದೊರೆತವು. ಹಾಗಿದ್ದರೂ, ಮೆಟ್ರಿಕ್ಸ್‌ ನ ಎರಡು ಮುಂದುವರಿದ ಭಾಗಗಳು, ದ ಮೆಟ್ರಿಕ್ಸ್ ರಿಲೋಡಡ್ ಹಾಗೂ ದ ಮೆಟ್ರಿಕ್ಸ್ ರೆವೊಲುಷನ್ಸ್, ಸಮಥಿಂಗ್ಸ್ ಗೊಟ್ಟಾ ಗಿವ್ ಮತ್ತು ಕಾನ್‌ಸ್ಟೆನ್‌ಟೈನ್ 2005ರ ಭಯಾನಕ-ಸಾಹಸಮಯ ಚಲನಚಿತ್ರ ಗಲ್ಲಾಪೆಟ್ಟಿಗೆ ಸಂಪಾದನೆಯಲ್ಲಿ ಯಶಸ್ಸನ್ನು ಸಾಬೀತು ಮಾಡಿದವು ಹಾಗೂ ರೀವ್ಸ್‌ ಅನ್ನು ಪುನಃ ಸಾರ್ವಜನಿಕ ಬೆಳಕಿಗೆ ತಂದಿತು. ಫಿಲಿಪ್ ಕೆ. ಡಿಕ್‌‌ರವರ ಡಿಸ್ಟೋಪಿಯನ್ ಕಾಲ್ಪನಿಕ ವಿಜ್ಞಾನ ಕಾದಂಬರಿಯ ಮೇಲೆ ಆಧಾರಿತ ಎ ಸ್ಕ್ಯಾನರ್ ಡಾರ್ಕಲಿ 2006ರ ಚಿತ್ರದಲ್ಲಿ ಇವರ ಪಾತ್ರಕ್ಕೆ ಒಳ್ಳೆಯ ವಿಮರ್ಶೆಗಳು ದೊರೆತವು ಹಾಗೂ ಸ್ಯಾಂಡ್ರಾ ಬುಲಕ್ ಜೊತೆಗಿನ ಪ್ರಣಯದ ಚಿತ್ರ ದ ಲೇಕ್ ಹೌಸ್‌ ಗಲ್ಲಾಪೆಟ್ಟಿಗೆಯಲ್ಲಿ ಹೆಚ್ಚೇನೂ ಸಂಪಾದಿಸಲಿಲ್ಲ.
ಸ್ಟ್ರೀಟ್ ಕಿಂಗ್ಸ್ ಹಾಗೂ ದ ಡೇ ದ ಅರ್ಥ್ ಸ್ಟುಡ್ ಸ್ಟಿಲ್, 2008ರ ಈ ಎರಡು ಚಲನಚಿತ್ರಗಳಲ್ಲಿ ರೀವ್ಸ್‌ ಮುಖ್ಯ ಪಾತ್ರ ವಹಿಸಿದ್ದರು. ರೀವ್ಸ್ ದ ಪ್ರೈವೇಟ್ ಲೈಫ್ ಆಫ್ ಪಿಪ್ಪಾ ಲೀ ಚಿತ್ರದಲ್ಲಿ ರೋಬಿನ್ ರೈಟ್ ಪೆನ್ನ್, ಜುಲಿಯಾನ್ನೆ ಮೋರ್, ಆಲನ್ ಆರ್ಕಿನ್, ವಿನೋನ ರೈಡರ್, ಮಾರಿಯಾ ಬೆಲ್ಲೊ, ಮೊನಿಕಾ ಬೆಲುಚಿ,ಜೊ ಕಾಜಾನ್, ರೈನ್ ಮ್ಯಾಕ್‌ಡೊನಾಲ್ಡ್, ಬ್ಲೇಕ್ ಲೈವ್‌ಲಿ, ರೋಬಿನ್ ವೇಗರ್ಟ್ ಜೊತೆ ನಟಿಸಿದರು, ಈ ಚಿತ್ರವನ್ನು ಫೆಬ್ರುವರಿ 2009ರಲ್ಲಿ ಬರ್ಲಿನೆಲ್‌ನಲ್ಲಿ ತೋರಿಸಲಾಯಿತು. ರೀವ್ಸ್ ಆನಿಮ್ ಸರಣಿಯ ಒಂದು ನೇರ-ಸಾಹಸಮಯ ಚಿತ್ರ ರೂಪಾಂತರ 2011ರಲ್ಲಿ ಬಿಡುಗಡೆಯಾಗುವ ಕೌವ್‌ಬಾಯ್ ಬಿಬೊಪ್‌ ನಲ್ಲಿ ನಟಿಸುವರು ಎಂದು ಜನವರಿ 2009ರಲ್ಲಿ ಪ್ರಕಟಿಸಲಾಗಿತ್ತು. ಮುಂಬರುವ ಇತರ ಯೋಜನೆಗಳಲ್ಲಿ, ಒಂದು ಸಮುಯಾಯ್ ಚಿತ್ರ 47 ರೊನಿನ್‌ ಗೆ ಮುಖ್ಯ ಕಥೆ ರೀವ್ಸ್ ಅವರದು ಹಾಗೂ ಸ್ಟೀವನ್ ನೈಟ್ ಬರೆದವರು. ಮತ್ತು ಜೊನ್ ಸ್ಪೈಟ್ಸ್ ಅವರು ಬರೆದ ಪ್ಯಾಸೆಂಜರ್ಸ್ - ಒಂದು ಅಂತರಿಕ್ಷ ರೂಪಕದ ನಿರ್ಮಾಪಕ ಹಾಗೂ ನಟರಾಗಿದ್ದಾರೆ.
ವೈಯುಕ್ತಿಕ ಜೀವನ ಹಾಗೂ ಇತರ ಆಸಕ್ತಿಗಳು
thumb|left|200px|ಹಾಲಿವುಡ್ ವಾಕ್ ಆಫ್ ಫೇಮ್‌ನಲ್ಲಿ ರೀವ್ಸ್‌ನ ನಕ್ಷತ್ರ ರೀವ್ಸ್‌ರವರು ತಾರಾಪಟ್ಟ ಏರಿ ಸುಮಾರು ಒಂದು ದಶಕವಾದರೂ ಸಹ ಬಾಡಿಗೆ ಮನೆಗಳಲ್ಲಿ ಹಾಗೂ ಹೋಟೆಲ್‌ಗಳಲ್ಲಿ ಇರಲು ಇಚ್ಛಿಸುತ್ತಿದ್ದರು ಮತ್ತು ಚಾಟ್ಯೂ ಮಾರ್‌ಮೊಂಟ್‌ನಲ್ಲಿ ಬಹುಕಾಲ ವಾಸವಾಗಿದ್ದರು. ರೀವ್ಸ್ ತಮ್ಮ ಮೊದಲ ಮನೆಯನ್ನು 2003ರ ಕಾಲದಲ್ಲಿ ಲಾಸ್ ಏಂಜಲೀಸ್‌ನ ಹಾಲಿವುಡ್ ಹಿಲ್ಸ್‌ನಲ್ಲಿ ಕೊಂಡರು, ಇದಲ್ಲದೆ ಅವರ ಬಳಿ ನ್ಯೂಯಾರ್ಕ್ ನಗರದಲ್ಲಿನ ಒಂದು ಸೆಂಟ್ರಲ್ ಪಾರ್ಕ್ ವೆಸ್ಟ್ ಎಂಬಲ್ಲಿ ಒಂದು ಅಪಾರ್ಟ್‌ಮೆಂಟ್ ಇದೆ. ಲೆಬಾನಾನ್‌ನಲ್ಲಿ ಹುಟ್ಟಿದ್ದರೂ ಕೂಡ ರೀವ್ಸ್ ಅಲ್ಲಿನ ನಾಗರೀಕನಲ್ಲ. ಅವನ ನಾಗರೀಕತ್ವಗಳು: ಯು.ಎಸ್. (ತಂದೆಯ ಮೂಲಕ) ಹಾಗೂ ಕೆನಡಾ (ನೈಸರ್ಗಿಕವಾಗಿ). ಏಪ್ರಿಲ್ 30, 2003ರಿಂದ ಅವರಿಗೆ ಬ್ರಿಟಿಷ್ ನಾಗರೀಕತೆಯ ಅರ್ಹತೆಯನ್ನು ನೀಡಲಾಗಿದೆ, ಏಕೆಂದರೆ ಆತನ ತಾಯಿ ಬ್ರಿಟನ್‌ನಲ್ಲಿ-ಜನ್ಮ ತಾಳಿದವಳು. ರೀವ್ಸ್ ಕ್ಯಾನೆಡಿಯನ್ ಆಗಿ ಬೆಳೆದರು ಹಾಗೂ ಹಾಗೆಯೆ ಗುರುತಿಸಲ್ಪಡುತ್ತಾರೆ. ಅವರು ಮದುವೆ ಆಗಲಿಲ್ಲ. ಡಿಸೆ0ಬರ್ 1999ರರಲ್ಲಿ ರೀವ್ಸ್ ನ ಗೆಳತಿ ಜೆನ್ನಿಫರ್ ಸಿಮ್‌ಹೆಣ್ಣು ಮಗುವೊಂದಕ್ಕೆ ಜನ್ಮ ನೀಡಿದರೂ ಅದು ಪ್ರಸವ ಪೂರ್ವ ಮರಣ ಹೊಂದಿತ್ತು. ಅದಕ್ಕೆ ಅವಾ ಆರ್ಚರ್ ಸಿಮ್-ರೀವೆಸ್ ಎಂದು ನಂತರ ಹೆಸರಿಟ್ಟಿದ್ದರು. ಎಪ್ರಿಲ್ 2001 ರಲ್ಲಿ ಸಿಮ್ ಕಾರ್ ಅಪಘಾತವೊಂದರಲ್ಲಿ ಮರಣ ಹೊ0ದಿದರು ಆಕೆಯನ್ನು ಕ್ಯಾಲಿಫೋರ್ನಿಯಾದ ಲಾಸ್ ಎಂಜಲೀಸ್‌ನ, ವೆಸ್ಟ್‌ವೂಡ್ ವಿಲೇಜ್ ಮೆಮೋರಿಯಲ್ ಪಾರ್ಕ್ ಸಿಮೆಟರಿಯಲ್ಲಿ ಆಕೆಯ ಮಗಳ ಸಮಾಧಿಯ ಪಕ್ಕದಲ್ಲೇ ಸಮಾಧಿ ಮಾಡಲಾಯಿತು. 2008ರಲ್ಲಿ ಲಾಸ್ ಏಂಜಲೀಸ್ ಆಸ್ಪತ್ರೆಯಿಂದ ತನ್ನ ಸಂಬಂಧಿಯೊಬ್ಬನನ್ನು ನೋಡಿಕೊಂಡು ಬರುವಾಗ ರೀವ್ಸ್ ತನ್ನ ಪೋಶೆ(Porsche)ದಿಂದ ಅಪಘಾತ ಮಾಡಿ ತನಗೆ ಗಾಯ ಮಾಡಿದ ಎಂದು ಪಾಪರಝೋ ಅಲಿಸನ್ ಸಿಲ್ವಾ ಎಂಬಾತ ಲಾಸ್ ಏಂಜಲೀಸ್‌ನ ಸುಪೀರಿಯರ್ ಕೋರ್ಟ್‌ನಲ್ಲಿ $711,974 ಗಾಗಿ ಆತನ ಮೇಲೆ ದಾವೆ ಹೂಡಿದನಾದರೂ, ಅದು ಸೋತಿತು. ಪಪರಾಜೋ ಹೂಡಿದ್ದ ಮೊಕದ್ದಮೆಯು ವಿಚಾರಣೆಗೆ ಒಂದು ವರ್ಷ ತೆಗೆದುಕೊಂಡಿತು ಹಾಗೂ ಒಂದೇ ತಾಸಿನಲ್ಲಿ ಎಲ್ಲ 12 ನ್ಯಾಯಾಧೀಶರು ಪ್ರಕರಣವನ್ನು ವಜಾಗೊಳಿಸಿದರು. ರೀವ್ಸ್‌ಗೆ ಸಂಗೀತದಲ್ಲಿ ಕೂಡ ಆಸಕ್ತಿಯಿತ್ತು.1990 ರ ದಶಕದಲ್ಲಿ ಅವರು ಗ್ರಂಜ್‌ಬ್ಯಾಂಡ್ ಡಾಗ್‌ಸ್ಟಾರ್‌ನಲ್ಲಿ ಬಾಸ್ ಗಿಟಾರ್ ನುಡಿಸುತ್ತಿದ್ದರು ಮತ್ತು 2000 ರಲ್ಲಿ ಬ್ಯಾಂಡ್ ಬೆಕಿ ಯೊಂದಿಗೆ ಪ್ರದರ್ಶನ ನೀಡಿದ್ದರು.
ಬಾಹ್ಯ ಕೊಂಡಿಗಳು
ವರ್ಗ:ಹಾಲಿವುಡ್ ಚಲನಚಿತ್ರ ಕಲಾವಿದರು ವರ್ಗ:ಕೆನಡಾದ ಚಲನಚಿತ್ರ ನಟರು ವರ್ಗ:ಕೆನಡಾದ ಲಿಬರ್ಟೇನಿಯನ್ಸ್ ವರ್ಗ:ಕೆನಡಾದ ರಾಕ್ ಬ್ಯಾಸ್ ಗಿಟಾರಿಸ್ಟ್‌ಗಳು ವರ್ಗ:ಕೆನಡಾದ ದೂರದರ್ಶನ ನಟರು ವರ್ಗ:ಕೆನಡಾದ ಧ್ವನಿನೀಡುಗ ನಟರು ವರ್ಗ:ಅಮೇರಿಕದ ಪೀಳಿಗೆಯ ಕೆನಡಾದವರು ವರ್ಗ:ಚೀನಾ ಪೀಳಿಗೆಯ ಕೆನಡಾದವರು ವರ್ಗ:ಗ್ರಂಜ್ ಸ0ಗೀತಗಾರರು ವರ್ಗ:ಕೆನಡಾದ ನೈಜ ನಾಗರಿಕರು ವರ್ಗ:ಪೀಪಲ್ ಫಾರ್ ದಿ ಎಥಿಕಲ್ ಟ್ರೀಟ್‌ಮೆಂಟ್ ಆಫ್ ಆನಿಮಲ್ಸ್ ವರ್ಗ:ಬಿರುಟ್‌ನ ಜನತೆ ವರ್ಗ:ಟೊರೊಂಟೊದ ಜನರು ವರ್ಗ:ಯುರೋಸಿಯನ್ ಪೀಳಿಗೆಯ ಜನರು ವರ್ಗ:ಷೇಕ್ಸ್‌‍‌ಪೀರಿಯನ್‌ ನಟ-ನಟಿಯರು ವರ್ಗ:೧೯೬೪ ಜನನ ವರ್ಗ:ಜೀವಂತ ಜನರು ವರ್ಗ:ಚಲನಚಿತ್ರ ನಟರು
ಅಂತಾರಾಷ್ಟ್ರೀಯ ಪುನಾರಚನೆ ಮತ್ತು ಅಭಿವೃದ್ಧಿ ಬ್ಯಾಂಕು (ಐ.ಬಿ.ಆರ್.ಡಿ)
ಅಂತಾರಾಷ್ಟ್ರೀಯ ಪುನಾರಚನೆ ಮತ್ತು ಅಭಿವೃದ್ಧಿ ಬ್ಯಾಂಕು ವಿಶ್ವಬ್ಯಾಂಕು ಎಂದು ಪ್ರಖ್ಯಾತಿ ಪಡೆದಿರುವ ಈ ಸಂಸ್ಥೆ ಅಂತಾರಾಷ್ಟ್ರೀಯ ದ್ರವ್ಯನಿಧಿಯೊಂದಿಗೆ ವಿಶ್ವಸಂಸ್ಥೆಯ ಒಂದು ಅಂಗವಾಗಿ ಸ್ಥಾಪಿತವಾಯಿತು (ಐ.ಬಿ.ಆರ್.ಡಿ). ಇದು ಅಂತಾರಾಷ್ಟ್ರೀಯಮಟ್ಟದ ಬಂಡವಾಳದ ಸಮಸ್ಯೆಗಳನ್ನು ನಿರ್ವಹಿಸುತ್ತದೆ. 1946ರ ಜೂನ್ ತಿಂಗಳಿನಲ್ಲಿ ತನ್ನ ವ್ಯವಹಾರವನ್ನು ಪ್ರಾರಂಭಿಸಿ ಅರುವತ್ತಕ್ಕೂ ಹೆಚ್ಚು ವರ್ಷಗಳಿಂದ ಕೆಲಸ ಮಾಡುತ್ತಿದ್ದು 185 ರಾಷ್ಟ್ರಗಳ ಸದಸ್ಯತ್ವವನ್ನು ಹೊಂದಿದೆ. ವಿತರಣೆ ಸುಮಾರು 9 ಬಿಲಿಯನ್ ಡಾಲರುಗಳು. ಇದರ ಪ್ರಧಾನ ಕಛೇರಿ ವಾಷಿಂಗ್ಟನ್ನಲ್ಲಿದೆ.
ಬಂಡವಾಳ
ಮೊದಲು ಈ ಬ್ಯಾಂಕಿನ ಆರ್ಥಿಕ ಬಂಡವಾಳ 10 ಬಿಲಿಯನ್ ಡಾಲರುಗಳಷ್ಟಿತ್ತು. ಬೇರೆ ಬೇರೆ ಘಟ್ಟಗಳಲ್ಲಿ ಬೆಳೆದು ಈಗಿನ ಬಂಡವಾಳ 24 ಬಿಲಿಯನ್ ಡಾಲರುಗಳಾಗಿದೆ. ಪ್ರತಿಯೊಂದು ಸದಸ್ಯ ರಾಷ್ಟ್ರದ ಬಂಡವಾಳ ಈ ಕೆಳಗೆ ಕಂಡ ಅಂಶಗಳ ಆಧಾರದ ಮೇಲೆ ನಿರ್ಣಯವಾಗುತ್ತದೆ. 1. ರಾಷ್ಟ್ರೀಯ ಆದಾಯದ ಶೇ.2 ರಷ್ಟು. 2. ಚಿನ್ನ ಮತ್ತು ಡಾಲರ್ ಉಳಿಕೆಯ ಶೇ.5 ರಷ್ಟು. 3.ಸರಾಸರಿ ಆಮದಿನ ಶೇ.10 ರಷ್ಟು. 4. ರಫ್ತಿನ ಪರಮಾವಧಿ ವ್ಯತ್ಯಾಸದ ಶೇ.10ರಷ್ಟು. 5. ಮೇಲಿನ ನಾಲ್ಕು ಅಂಶಗಳ ಮೊತ್ತಕ್ಕೆ ಸರಾಸರಿ ರಫ್ತು ವರಮಾನದ ಶೇಕಡ ಪ್ರಮಾಣದಷ್ಟನ್ನು ಕೂಡಿಸಿದಷ್ಟು.
ಸದಸ್ಯತ್ವ
ಸದಸ್ಯತ್ವ ಪಡೆಯಲು ಪ್ರತಿಯೊಂದು ರಾಷ್ಟ್ರವೂ ತನ್ನ ಭಾಗದ 20ರಷ್ಟನ್ನು (ಶೇ.2 ರಷ್ಟು ಚಿನ್ನ ಅಥವಾ ಅಮೆರಿಕ ಡಾಲರಿನ ರೂಪದಲ್ಲಿ, ಶೇ.18 ರಷ್ಟನ್ನು ತನ್ನ ರಾಷ್ಟ್ರದ ಹಣದ ರೂಪದಲ್ಲಿ ಕೊಟ್ಟು ಉಳಿದ ಶೇ.80 ಭಾಗವನ್ನು ಭರವಸೆಯ ನಿಧಿಗೆ ಕೊಡಬೇಕಾಗುತ್ತದೆ. ತನ್ನ ಜವಾಬ್ದಾರಿಯನ್ನು ಪುರೈಸಲು ಅನಿವಾರ್ಯವಾದಾಗ ಮಾತ್ರ ಈ ಭರವಸೆಯ ನಿಧಿಯ ಹಣವನ್ನು ಬ್ಯಾಂಕು ಬಳಸಿಕೊಳ್ಳುವ ಅಧಿಕಾರ ಹೊಂದಿದೆ. ಬಂಡವಾಳದ ವಿತರಣೆಗೆ ಅನುಕೂಲವಾಗುವಂತೆ ಒಂದು ಮೂಲ ವ್ಯವಸ್ಥೆಯ ರೂಪವನ್ನು ಅಂತಾರಾಷ್ಟ್ರೀಯ ದ್ರವ್ಯನಿಧಿ ಕೊಟ್ಟಿರುವ ಹಾಗೆ ಈ ಬ್ಯಾಂಕು ಯುದ್ಧದ ಪರಿಣಾಮದಿಂದ ಕುಸಿದ ಆರ್ಥಿಕ ವ್ಯವಸ್ಥೆಗೆ ಪುನಾರಚನೆಗೆ ಸಹಾಯ ಮಾಡಿ, ಹಿಂದುಳಿದ ರಾಷ್ಟ್ರಗಳ ಅಭಿವೃದ್ಧಿಗೆ ಉತ್ಪಾದನೆಯ ಉದ್ದೇಶಗಳಿಗೋಸ್ಕರ ಹಣವನ್ನು ಒದಗಿಸಿ, ಸಂಪನ್ಮೂಲಗಳ ಬೆಳವಣಿಗೆಗೆ ನೆರವು ಕೊಡುತ್ತದೆ; ಅಂತಾರಾಷ್ಟ್ರೀಯ ವ್ಯಾಪಾರ ಸುಸಂಗತವಾದ ರೀತಿಯಲ್ಲಿ ಬೆಳೆಯುವುದಕ್ಕೆ ಅನುಕೂಲ ಮಾಡಿಕೊಡುವುದಲ್ಲದೆ ದೀರ್ಘಾವಧಿ ಬಂಡವಾಳ ಹೂಡಿಕೆಗೆ ಉತ್ತೇಜನ ಕೊಟ್ಟು ತನ್ಮೂಲಕ ಅಭಿವೃದ್ಧಿ ಕಾರ್ಯಗಳನ್ನು ತ್ವರಿತಗೊಳಿಸಿ ಸಲ್ಲಬೇಕಾದ ಸಾಲವನ್ನು ನಿಧಾನವಾಗಿ ತೆಗೆದುಕೊಳ್ಳುತ್ತದೆ. ಇದರಿಂದ ಸದಸ್ಯ ರಾಷ್ಟ್ರಗಳಲ್ಲಿನ ಜೀವನಮಟ್ಟ ಏರುವುದಕ್ಕೂ ಅಲ್ಲಿನ ಕಾರ್ಮಿಕ ವರ್ಗದ ಸ್ಥಿತಿಗತಿಗಳು ಉತ್ತಮಗೊಳ್ಳುವುದಕ್ಕೂ ಸಹಾಯವಾಗಿದೆ.
ಸಹಾಯ
ಬ್ಯಾಂಕಿನ ಸಹಾಯ ಮೂರು ವಿಧವಾಗಿದೆ: 1. ಸಾಮಾನ್ಯ ಹೂಡಿಕೆ ವಿಧಾನಗಳ ಮೂಲಕ ಖಾಸಗಿ ಬಂಡವಾಳಗಾರರು ಮಾಡಿದ ಸಾಲಕ್ಕೆ ನೀಡುವ ಭರವಸೆ. 2. ಅದರ ನಿಧಿಯಿಂದ ನೇರವಾಗಿ ಸಾಲ ನೀಡಿಕೆ. 3. ಬ್ಯಾಂಕಿನ ಸದಸ್ಯ ರಾಷ್ಟ್ರಗಳಲ್ಲಿ ಖಾಸಗಿ ಬಂಡವಾಳಗಾರರಿಂದ ಆ ಬ್ಯಾಂಕು ಪಡೆದ ಸಾಲರೂಪದ ನಿಧಿಯಿಂದ ಸಾಲಕೊಡುವುದು. ಸಾಲವನ್ನು ಪಡೆಯುವ ಸದಸ್ಯ ರಾಷ್ಟ್ರಗಳ ಆರ್ಥಿಕ ಸ್ಥಿತಿಗತಿಗಳ ಬಗ್ಗೆ ತಾನು ತೃಪ್ತಿಗೊಂಡ ಮೇಲೆ ಮತ್ತು ಸಾಲವನ್ನು ಕೊಡಲು ನಡೆಸುವ ನಿರ್ದಿಷ್ಟ ಯೋಜನೆಗಳ ಮಹತ್ವವನ್ನು ಕಂಡುಕೊಂಡ ಅನಂತರ ಬ್ಯಾಂಕು ತನ್ನ ಸದಸ್ಯ ರಾಷ್ಟ್ರಗಳಿಗೆ ಸಾಲವನ್ನು ನೀಡುತ್ತದೆ. ಸಾಲವನ್ನು ನೀಡುವುದರಲ್ಲಿ ಬ್ಯಾಂಕ್ ನ್ಯಾಯವಾದ ಜವಾಬ್ದಾರಿಯುತ ಹೊಣೆಯನ್ನು ಹೊರುವುದಕ್ಕೆ ತಯಾರಿದೆ. ಈ ಹಣ ರಚನಾತ್ಮಕವಾಗಿ ಪ್ರಾಯೋಗಿಕ ಕೆಲಸಗಳಿಗೆ ಉಪಯೋಗವಾಗಬೇಕೆಂಬುದು ಅದರ ಅಪೇಕ್ಷೆ. ಯಾವ ಉದ್ದೇಶಕ್ಕಾಗಿ ಹಣವನ್ನು ಒದಗಿಸಲಾಗಿದೆಯೋ ಅದೇ ಉದ್ದೇಶಕ್ಕಾಗಿ ಹಣ ಬಳಸಲಾಗಿದೆಯೇ ಇಲ್ಲವೇ ಎಂಬುದನ್ನು ಪರೀಕ್ಷಿಸಲು ಮತ್ತು ನಿಯಂತ್ರಿಸಲು ಬ್ಯಾಂಕು ಅಧಿಕಾರವನ್ನು ಹೊಂದಿದೆ. ಈ ಬ್ಯಾಂಕು ಹಿಂದುಳಿದಿರುವ ರಾಷ್ಟ್ರಗಳಿಗೆ ಸಾಲವನ್ನು ಒದಗಿಸಲು ಒಂದು ಹೊಸ ಪ್ರಯೋಗತಂತ್ರವನ್ನು ರೂಪಿಸಿದೆ. ಸದಸ್ಯ ರಾಷ್ಟ್ರಗಳಲ್ಲಿ ಬ್ಯಾಂಕು ಗಳಿಸಿರುವ ಅಥವಾ ಅಂಥ ಸಂಸ್ಥೆಗಳಿಂದ ಸ್ಥಾಪಿತವಾದ ಸಂಸ್ಥೆಗಳಿಗೆ ಈ ಬ್ಯಾಂಕು ಹಣವನ್ನು ನೀಡಿ ಸಣ್ಣ ಸಣ್ಣ ಯೋಜನೆಗಳಿಗೆ ಅವಕಾಶಮಾಡಿಕೊಡುತ್ತದೆ. ಇಂಥ ಯೋಜನೆಗಳನ್ನು ಎಲ್ಲಾ ರೀತಿಯಿಂದಲೂ ಪರೀಕ್ಷೆ ಮಾಡುತ್ತ ಅವುಗಳ ಮೂಲ ಆದರ್ಶಗಳಿಗೆ ಮತ್ತು ಉದ್ದೇಶಗಳಿಗೆ ಹಣ ದೊರಕುವಂತೆ ಸಹಾಯ ಮಾಡುತ್ತದೆ. ಭಾರತದಲ್ಲಿ ಕೈಗಾರಿಕಾ ಆರ್ಥಿಕ ಕಾರ್ಪೋರೇಷನ್ ಸರ್ಕಾರದಿಂದ ಮೊದಲೇ ಆದೇಶವನ್ನು ಪಡೆದುಕೊಂಡು ಈ ಬ್ಯಾಂಕಿನಿಂದ ಹಣವನ್ನು ಪಡೆಯಬಹುದು. ಭಾರತದ ಕೈಗಾರಿಕಾ ಸಾಲ ಮತ್ತು ಬಂಡವಾಳ ಕಾರ್ಪೋರೇಷನ್ನಿಗೆ ಆಗಿಂದಾಗ್ಗೆ ಬೇರೆ ಬೇರೆ ರಾಜ್ಯಗಳಲ್ಲಿ ಚಲಾವಣೆಯಿರುವ ನಾಣ್ಯಗಳ ಸಾಲವನ್ನು ಕೊಡಲು ವಿಶ್ವಬ್ಯಾಂಕ್ ಒಪ್ಪಿಕೊಂಡಿದೆ. ಭಾರತ ಸರ್ಕಾರ ಪಡೆದ ಹಣವನ್ನು ಬಡ್ಡಿಯ ಸಮೇತ ಹಿಂದಿರುಗಿಸಿಕೊಡಲು ಭರವಸೆಯನ್ನಿತ್ತಿದೆ. ಈ ಬ್ಯಾಂಕು ಯಾವ ವಿಧದಲ್ಲೂ ವಿದೇಶಿ ಖಾಸಗಿ ಬಂಡವಾಳ ಸಂಸ್ಥೆಗಳಿಗೆ ಸ್ಪರ್ಧಿಯಾಗಿಲ್ಲ; ಅವುಗಳಿಗೆ ಪುರಕವಾಗಿ ವ್ಯವಹರಿಸುತ್ತಿದೆ. ಬ್ಯಾಂಕಿನ ಸಾಲಗಳು ಎಲ್ಲಾ ದೊಡ್ಡ ಆರ್ಥಿಕ ಕ್ಷೇತ್ರಗಳಿಗೂ ದೊರೆತಿವೆ. ಆದರೆ ಮುಖ್ಯವಾಗಿ ಸಾಗಾಣಿಕೆ, ವಿದ್ಯುಚ್ಛಕ್ತಿ, ಕೈಗಾರಿಕೆ, ವ್ಯವಸಾಯ, ದೂರಸಂಪರ್ಕ, ನೀರುಸರಬರಾಜು ಮತ್ತು ಇತ್ತೀಚೆಗೆ ವಿದ್ಯಾಭ್ಯಾಸ - ಇಂಥ ಬಾಬುಗಳಿಗೆ ಈ ಸಾಲಗಳು ಸಿಕ್ಕಿವೆ.